# កិច្ចព្រមព្រៀងស្ដីពីការទទួលខុសត្រូវសម្រាប់ការផ្ដល់សេវាស្នាក់នៅតាមផ្ទះរបស់កម្មវិធីសិស្សអន្តរជាតិ

|  |
| --- |
| សេចក្ដីណែនាំ**សេចក្ដីណែនាំទាំងនេះ គួរត្រូវលុបចេញមុនពេលអនុម័តសំណៅចុងក្រោយនៃកិច្ចព្រមព្រៀងនេះ** ឯកសារនេះ មិនគួរត្រូវកែប្រែឬផ្លាស់ប្ដូរ នោះឡើយ។ កិច្ចព្រមព្រៀងស្ដីពីការទទួលខុសត្រូវសម្រាប់ការផ្ដល់សេវាស្នាក់នៅតាមផ្ទះ គួរត្រូវផ្ដល់ជូនអ្នកផ្ដល់សេវាស្នាក់នៅតាមផ្ទះ រួមជាមួយឧបសម្ព័ន្ធទី១ លក្ខខណ្ឌសម្រាប់ការផ្ដល់សេវាស្នាក់នៅតាមផ្ទះ និងគោលនយោបាយរបស់សាលារៀនដែលពាក់ព័ន្ធ ដោយរួមទាំង៖* នីតិវិធីសម្រាប់ឧបទ្ទវហេតុធ្ងន់ធ្ងរ
* គោលនយោបាយសុវត្ថិភាពកុមារ ដោយរួមទាំងក្រមប្រតិបត្តិសុវត្ថិភាពកុមារ និងនីតិវិធីសម្រាប់កំណត់អត្តសញ្ញាណនិងឆ្លើយតបចំពោះការបំពានកុមារ
* គោលនយោបាយពាក់ព័ន្ធដទៃទៀតរបស់សាលារៀន​ ដែលអ្នកផ្ដល់សេវាស្នាក់នៅតាមផ្ទះ គួរយល់ដឹង។

ទម្រង់ឯកសារនេះ ត្រូវប្រើប្រាស់ដោយអ្នកផ្ដល់សេវាស្នាក់នៅតាមផ្ទះ សិស្ស និងមាតាបិតារបស់សិស្ស និងសាលារៀន ដើម្បីឯកភាពព្រមព្រៀងលើសេចក្ដីរំពឹងទុក តួនាទីនិងការទទួលខុសត្រូវនានាពាក់ព័ន្ធនឹងការផ្ដល់សេវាស្នាក់នៅតាមផ្ទះ។អ្នកផ្ដល់សេវាស្នាក់នៅតាមផ្ទះ និងតំណាងសាលារៀន គួរចុះហត្ថលេខាលើកិច្ចព្រមព្រៀងនេះ មុនពេលឬនៅថ្ងៃមកដល់របស់សិស្ស។ គេគួរប្រាប់សិស្សអំពីលក្ខខណ្ឌនៃកិច្ចព្រមព្រៀងនេះនៅក្នុងសប្ដាហ៍ទីមួយនៃការមកដល់របស់ពួកគេ។ សំណៅកិច្ចព្រមព្រៀងដែលត្រូវបានបំពេញរួចមួយច្បាប់ គួរត្រូវផ្ដល់ជូនមាតាបិតាឬអាណាព្យាបាលស្របច្បាប់របស់សិស្ស។ក្រុមប្រឹក្សាសាលារៀនឬនាយកសាលារៀន គួរចាត់តាំងតំណាងសាលារៀនដែលមានសិទ្ធិអំណាចចុះហត្ថលេខានិងអនុវត្តកិច្ចព្រមព្រៀងនេះ។ ទម្រង់ឯកសារនេះ គួរត្រូវបំពេញដោយតំណាងសាលារៀន ដោយមានជំនួយពីអ្នកផ្ដល់សេវាស្នាក់នៅតាមផ្ទះ។គេគួរជូនដំណឹងដល់ក្រុមប្រឹក្សាសាលារៀន ជាប្រចាំ ជាឧទាហរណ៍ ជារៀងរាល់ឆ្នាំ ស្ដីពីប្រតិបត្តិការនៃកម្មវិធីសិស្សអន្តរជាតិរបស់សាលារៀន។ ការជូនដំណឹងនេះ រួមបញ្ចូលទាំងការជូនដំណឹងដល់ក្រុមប្រឹក្សាសាលារៀនអំពីការរៀបចំការស្នាក់នៅតាមផ្ទះនាពេលបច្ចុប្បន្ននិងកិច្ចព្រមព្រៀងនានាដែលសាលារៀនបានធ្វើ។  |

**រវាង**

<បញ្ចូលឈ្មោះសាលារៀននិង ABN>

នៃ

<បញ្ចូលអាសយដ្ឋានសាលារៀន>

(សាលារៀន)

**និង**

<បញ្ចូលឈ្មោះអ្នកផ្ដល់សេវាស្នាក់នៅតាមផ្ទះ>

នៃ

<បញ្ចូលអាសយដ្ឋានអ្នកផ្ដល់សេវាស្នាក់នៅតាមផ្ទះ>

(អ្នកផ្ដល់សេវាស្នាក់នៅតាមផ្ទះ)

ខាងក្រោមនេះ គឺជាព័ត៌មានលម្អិតនៃកិច្ចសន្យា​៖

## ផ្នែក ក៖ ព័ត៌មានលម្អិតអំពីតំណាងសាលារៀន

តំណាងសាលារៀន អាចជានាយកសាលារៀន ឬប្រតិភូសាលារៀន ដូចជាអ្នកសម្របសម្រួលកម្មវិធីសិស្សអន្តរជាតិ ជាដើម។

|  |  |
| --- | --- |
| ឈ្មោះ៖ |  |
| ឋានៈ៖ |  |
| អ៊ីម៉ែល៖ |  |
| ទូរស័ព្ទ៖ |  |

## ផ្នែក ខ៖ ព័ត៌មានលម្អិតអំពីសិស្ស

|  |  |
| --- | --- |
| នាមត្រកូល៖ |  |
| នាមខ្លួន៖ |  |
| លេខអត្តសញ្ញាណសិស្ស៖ |  |
| ភេទ (ស្រី / ប្រុស)៖ |  |
| សញ្ជាតិ៖ |  |
| អាសយដ្ឋាននៅក្នុងប្រទេសកំណើត៖ |  |
| ព័ត៌មានសម្រាប់ទំនាក់ទំនងរបស់​សិស្ស៖ | លេខទូរស័ព្ទចល័ត៖ |
| អាសយដ្ឋានអ៊ីម៉ែល៖ |
| បុគ្គលដែលត្រូវទាក់ទងក្នុងគ្រាអាសន្ន (ឧទាហរណ៍ មាតាឬបិតា) | ឈ្មោះ៖ |
| លេខទូរស័ព្ទ៖ |
| អាសយដ្ឋានអ៊ីម៉ែល៖ |
| ព័ត៌មានសម្រាប់ទំនាក់ទំនងផ្សេងទៀត (ឧទាហរណ៍ មាតាឬបិតាផ្សេងទៀត)  | ឈ្មោះ៖ |
| លេខទូរស័ព្ទ៖ |
| អាសយដ្ឋានអ៊ីម៉ែល៖ |

## ផ្នែក គ៖ ព័ត៌មានលម្អិតអំពីអ្នកផ្ដល់សេវាស្នាក់នៅតាមផ្ទះ

**ឈ្មោះ**៖\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **អាសយដ្ឋានអ៊ីម៉ែល**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**អាសយដ្ឋានស្នាក់នៅ**៖\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ព័ត៌មានទំនាក់ទំនងតាមទូរស័ព្ទ**៖ (ផ្ទះ)\_\_\_\_\_\_\_\_\_\_\_\_\_\_\_\_\_\_(កន្លែងធ្វើការ)\_\_\_\_\_\_\_\_\_\_\_\_\_\_\_\_\_\_(ចល័ត)\_\_\_\_\_\_\_\_\_\_\_\_\_\_\_\_\_\_\_\_\_\_\_

## ផ្នែក ង៖ ព័ត៌មានលម្អិតអំពីកន្លែងស្នាក់នៅនៃសេវាស្នាក់នៅតាមផ្ទះ

**រយៈពេលស្នាក់នៅតាមផ្ទះ**

**កាលបរិច្ឆេទចាប់ផ្តើម**៖\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **កាលបរិច្ឆេទបញ្ចប់ដែលត្រូវរំពឹងទុក**៖ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ថ្លៃឈ្នួលសេវាស្នាក់នៅតាមផ្ទះ**

**បរិមាណ** (ជាដុល្លារអូស្ត្រាលី ដោយរួមបញ្ចូលទាំងសោហ៊ុយចំណាយទាំងអស់ដូចជាអ៊ីនធ័រណិត)៖ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ភាពញឹកញាប់នៃការបង់ប្រាក់**៖\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**បរិមាណទឹកប្រាក់តម្កល់សម្រាប់ធានា៖** (ជាដុល្លារអូស្ត្រាលី ប្រសិនបើមាន)៖\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**អ្នកបង់ប្រាក់/អង្គភាពទទួលខុសត្រូវបង់ថ្លៃឈ្នួល៖** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**របៀបបង់ប្រាក់**៖ [ ]  បង់ទៅឱ្យសាលារៀនតាមរយៈការផ្ទេរប្រាក់តាមមធ្យោបាយអេឡិកត្រូនិក ដើម្បីអនុញ្ញាតឱ្យសាលារៀនអាចបង់ប្រាក់បន្តទៅឱ្យអ្នកផ្ដល់សេវាស្នាក់នៅតាមផ្ទះ ឬ

[ ]  បង់ទៅឱ្យអ្នកផ្ដល់សេវាស្នាក់នៅតាមផ្ទះដោយការផ្ទេរប្រាក់តាមមធ្យោបាយអេឡិកត្រូនិក

## ផ្នែក ឃ៖ សេវាស្នាក់នៅតាមផ្ទះ

សេវាស្នាក់នៅតាមផ្ទះ ត្រូវផ្ដល់ជូន ដោយអនុលោមតាមវាក្យសព្ទនិងលក្ខខណ្ឌសម្រាប់ការផ្ដល់សេវាស្នាក់នៅតាមផ្ទះ​នៃឧបសម្ព័ន្ធទី១។

ជាងនេះទៅទៀត លក្ខខណ្ឌ បញ្ញត្តិឬលក្ខខណ្ឌតម្រូវជាក់លាក់នានាដូចខាងក្រោម នឹងត្រូវគោរពអនុវត្ត ​ដោយភាគីទាំងអស់។

|  |  |
| --- | --- |
| ការផ្ដល់អាហារ  |  |
| អ្នកផ្ដល់សេវាស្នាក់នៅតាមផ្ទះ ត្រូវធានាថា យ៉ាងហោចណាស់សិស្សទទួលបានអាហារដែលមានជីវជាតិចំនួនបីពេលក្នុងមួយថ្ងៃ ៧ថ្ងៃក្នុងមួយសប្ដាហ៍ ដោយទទួលបានអាហារសម្រន់សមស្របនិងដោយអនុលោមតាមតម្រូវការផ្នែករបបអាហារនិងតម្រូវការផ្នែកវេជ្ជសាស្រ្តរបស់សិស្ស។ អ្នកផ្ដល់សេវាស្នាក់នៅតាមផ្ទះ នឹងផ្ដល់ជម្រើសអាហារសមស្រប និងសហការជាមួយសិស្សដើម្បីស្វែងយល់ពីអាហារដែលពួកគេចូលចិត្ត និងមិនចូលចិត្ត ព្រមទាំងអាហារដែលពួកគេចង់បាន។ អាហារពេលព្រឹកនិងថ្ងៃត្រង់ អាចនឹងត្រូវរៀបចំបរិភោគដោយខ្លួនឯងក្រោមការត្រួតពិនិត្យដែលសមស្របតាមវ័យ។ |
| **លក្ខខណ្ឌតម្រូវផ្នែករបបអាហាររបស់សិស្ស** |  |
| **សម្ភារៈបរិក្ខារសម្រាប់ចម្អិនអាហារ សម្រាប់សិស្សប្រើប្រាស់** |  |
| ការប្រើប្រាស់អ៊ីនធ័រណិត |  |
| **បញ្ជាក់លម្អិតអំពីវិធាននៃការប្រើប្រាស់អ៊ីនធ័រណិត (ប្រសិនបើមាន)** |  |
| សម្ភារៈបរិក្ខារ |  |
| **សម្ភារៈនៅក្នុងផ្ទះសម្រាប់សិស្សប្រើប្រាស់**  | សូមបង្ហាញសម្ភារៈក្នុងផ្ទះសម្រាប់សិស្សប្រើប្រាស់ និងសេចក្ដីរំពឹងទុកអំពីការត្រួតពិនិត្យ (ប្រសិនបើមាន ឧទាហរណ៍៖ ទូរទស្សន៍ កុំព្យូទ័រ ។ល។)  |
| **បន្ទប់ទឹក និងសម្ភារៈបរិក្ខារសម្រាប់ការបោកគក់សម្រាប់សិស្សប្រើប្រាស់** | សូមបង្ហាញបន្ទប់ទឹក និងសម្ភារៈបរិក្ខារសម្រាប់ការបោកគក់សម្រាប់សិស្សប្រើប្រាស់ និងសេចក្ដីរំពឹងទុកអំពីការត្រួតពិនិត្យការបោកគក់ (ប្រសិនបើមាន) |
| ច្បាប់ទម្លាប់នៅក្នុងផ្ទះ |  |
| **សូមរាយបង្ហាញច្បាប់ទម្លាប់នៅក្នុងផ្ទះជាក់លាក់នានា** |  |
| **ម៉ោងពេលកំណត់ដែលសិស្សត្រូវមកដល់ផ្ទះ** | ថ្ងៃក្នុងសប្ដាហ៍ | ថ្ងៃចុងសប្ដាហ៍ | កំឡុងពេលវិស្សមកាល |
|  |  |  |
| **ការរៀបចំនានាប្រសិនបើសិស្សមកផ្ទះយឺតឬមិនត្រឡប់មកផ្ទះដើម្បីបរិភោគអាហារ ឬក្នុងអំឡុងពេលបម្រាមគោចរ** |  |
| **ពិធីសារ និងការរៀបចំពិសេសសម្រាប់ភ្ញៀវ (ដូចជាគ្រួសារមកពីបរទេស)**  | សូមបង្ហាញពិធីសារសម្រាប់ស្នើសុំការអនុម័តយល់ព្រមសម្រាប់ភ្ញៀវមកកាន់ផ្ទះសម្រាប់ស្នាក់នៅ  |

\*ច្បាប់ទម្លាប់ដែលត្រូវបានរាយបង្ហាញខាងលើ គឺជាសេចក្ដីណែនាំតែប៉ុណ្ណោះ ហើយម្ចាស់ផ្ទះ សិស្ស និងសាលារៀន អាចផ្លាស់ប្ដូរច្បាប់ទម្លាប់ទាំងនោះតាមការព្រមព្រៀងដើម្បីតម្រូវតាមស្ថានភាពនីមួយៗ។

## តំណាងសាលារៀន

|  |  |  |
| --- | --- | --- |
| ចុះហត្ថលេខាដោយ **[**បញ្ចូលឈ្មោះតំណាងសាលារៀន**]** ជំនួសឱ្យនិងក្នុងនាម **[**បញ្ចូលឈ្មោះក្រុមប្រឹក្សាសាលារៀន**]**៖ |  |   |

កាលបរិច្ឆេទ៖ ……/……/20…….

## អ្នកផ្ដល់សេវាស្នាក់នៅតាមផ្ទះ

|  |  |  |
| --- | --- | --- |
| ចុះហត្ថលេខាដោយ **[**បញ្ចូលឈ្មោះអ្នកផ្ដល់សេវាស្នាក់នៅតាមផ្ទះ**]**៖ |  |   |

កាលបរិច្ឆេទ៖ ……/……/20…….

## សិស្ស

ខ្ញុំបានយល់ដឹងអំពីវាក្យសព្ទនិងលក្ខខណ្ឌនៃកិច្ចព្រមព្រៀងនេះ។

|  |  |  |
| --- | --- | --- |
| ចុះហត្ថលេខាដោយ **[**បញ្ចូលឈ្មោះសិស្ស**]**៖ |  |   |

កាលបរិច្ឆេទ៖ ……/……/20…….

# ឧបសម្ព័ន្ធទី១

# លក្ខខណ្ឌសម្រាប់ការផ្ដល់សេវាស្នាក់នៅតាមផ្ទះ (“លក្ខខណ្ឌ”)

## ការស្នាក់នៅតាមផ្ទះ

កិច្ចព្រមព្រៀងនេះ ចាប់ផ្ដើម នៅចំកាលបរិច្ឆេទចាប់ផ្ដើម និងបញ្ចប់នៅចំកាលបរិច្ឆេទបញ្ចប់ដែលត្រូវរំពឹងទុក លើកលែងតែមានការរំលាយកិច្ចព្រមព្រៀងមុនពេលកំណត់ដោយអនុលោមតាមលក្ខខណ្ឌនេះ។

កិច្ចព្រមព្រៀងនេះ ត្រូវធ្វើឡើងដោយពុំមានលក្ខណៈផ្ដាច់មុខនោះឡើយ។

### ការទទួលខុសត្រូវទូទៅ

អ្នកផ្ដល់សេវាស្នាក់នៅតាមផ្ទះ ត្រូវផ្ដល់សេវាស្នាក់នៅតាមផ្ទះ ដោយអនុលោមតាមកិច្ចព្រមព្រៀងនេះ នឹងត្រូវ៖

* ផ្ដល់សេវាស្នាក់នៅតាមផ្ទះជូនដល់សិស្សក្នុងរយៈពេលនៃការស្នាក់នៅតាមផ្ទះ
* ផ្ដល់ជូនសិស្សនូវបរិយាកាសស្នាក់នៅដែលមានសុវត្ថិភាព មានការយកចិត្តទុកដាក់ និងការជួយគាំទ្រ
* គោរពអនុវត្តតាមគោលនយោបាយ និងនីតិវិធីជាធរមានរបស់សាលារៀន (ដូចដែលត្រូវបានជូនដំណឹងឬផ្ដល់ជូនអ្នកផ្ដល់សេវាស្នាក់នៅតាមផ្ទះ ជាប្រចាំ) និងច្បាប់នានា
* ចូលរួមក្នុងវគ្គបណ្ដុះបណ្ដាលដែលតម្រូវឱ្យចូលរួមទាំងអស់ ដើម្បីធានាថាការទទួលខុសត្រូវ និងកាតព្វកិច្ចទាំងអស់ ​ត្រូវបានយល់ដឹងយ៉ាងច្បាស់
* រក្សាការប្រាស្រ័យទាក់ទងជាចំហជាមួយសាលារៀន និងជូនដំណឹងដល់តំណាងសាលារៀនអំពីសេចក្ដីព្រួយបារម្ភណាមួយពាក់ព័ន្ធនឹងសិស្សឬការស្នាក់នៅតាមផ្ទះ
* មិនត្រូវផ្ដល់ការស្នាក់នៅដល់សិស្សអន្តរជាតិច្រើនជាងបីនាក់នៅក្នុងផ្ទះស្នាក់នៅតែមួយដូចគ្នានៅពេលណាមួយ លើកលែងតែមានការឯកភាពយល់ព្រមជាមុនពីផ្នែកអប់រំអន្តរជាតិនៃនាយកដ្ឋានអប់រំ
* មានលទ្ធផលត្រួតពិនិត្យការបំពេញការងារជាមួយកុមារល្អ (**WWCC**) ​ផ្ដល់ជូនតំណាងសាលារៀននូវសំណៅបច្ចុប្បន្ននៃលទ្ធផលការត្រួតពិនិត្យការបំពេញការងារជាមួយកុមារ និងជូនដំណឹងភ្លាមៗដល់តំណាងសាលារៀនអំពីការផ្លាស់ប្ដូរណាមួយនៃលទ្ធផលនៃការត្រួតពិនិត្យ​ការបំពេញការងារជាមួយកុមារ
* យល់ដឹងអំពីការទទួលខុសត្រូវរបស់អ្នកផ្ដល់សេវាស្នាក់នៅតាមផ្ទះ និងកិច្ចដំណើរការចាំបាច់ដើម្បីរាយការណ៍នូវការសង្ស័យទាំងអស់អំពីគ្រោះថ្នាក់ចំពោះសិស្សដែលបណ្ដាលមកពីការបំពានកុមារឬការធ្វេសប្រហែស ដោយអនុលោមតាមគោលនយោបាយរបស់សាលារៀន និង
* ជូនដំណឹងភ្លាមៗដល់តំណាងសាលារៀន ប្រសិនបើនៅពេលណាមួយ អ្នកផ្ដល់សេវាស្នាក់នៅតាមផ្ទះ ពុំអាចឬហាក់ដូចជាមិនអាច ផ្ដល់សេវានៃការស្នាក់នៅតាមផ្ទះមួយចំនួនឬទាំងអស់ ទោះជាដោយសារហេតុផលណាមួយក៏ដោយ។

### បរិយាកាសនៃការស្នាក់នៅតាមផ្ទះ

អ្នកផ្ដល់សេវាស្នាក់នៅតាមផ្ទះ ត្រូវបំពេញលក្ខខណ្ឌតម្រូវអប្បបរមាដូចខាងក្រោម នៅពេលពួកគេផ្ដល់សេវាស្នាក់នៅតាមផ្ទះ៖

* បន្ទប់សម្រាប់មនុស្សម្នាក់ដាច់ដោយឡែកសម្រាប់ការប្រើប្រាស់ផ្ដាច់មុខរបស់សិស្សដោយមានគ្រែមួយ និងទូសម្លៀកបំពាក់មួយ
* ផ្ទះស្អាត និងមានសណ្ដាប់ធ្នាប់ ដែលអាចប្រើប្រាស់ទីធ្លាទទួលភ្ញៀវរួម
* អាហារដែលមានជីវជាតិចំនួនបីពេលក្នុងមួយថ្ងៃ ៧ថ្ងៃក្នុងមួយសប្ដាហ៍ ដោយផ្ដល់ជូនអាហារសម្រន់សមស្របនិងដោយអនុលោមតាមតម្រូវការរបបអាហារនិងវេជ្ជសាស្រ្តរបស់សិស្ស
* សម្ភារៈប្រើប្រាស់ក្នុងផ្ទះដូចជា កន្សែងពោះគោ កម្រាលពូក ភួយ សម្ភារៈសម្រាប់បរិភោគអាហារនិងចម្អិនអាហារ
* ផ្ទះបាយ បន្ទប់ទឹក និងសម្ភារៈបរិក្ខារសម្រាប់ការបោកគក់សម្លៀកបំពាក់
* លទ្ធភាពសមស្របក្នុងការប្រើប្រាស់សេវាចាំបាច់នានាដោយរួមទាំងឧស្ម័ន អគ្គិសនី ប្រព័ន្ធកម្ដៅ និងទឹក
* សេវាសម្អាតទីកន្លែងទទួលភ្ញៀវរួម
* សម្ភារៈបរិក្ខារសម្រាប់ការសិក្សាដោយរួមទាំងតុសរសេរ អំពូលភ្លើងសិក្សា និងទូសៀវភៅ
* កូនសោ លេខកូដរោទិ៍ឬពាក្យសម្ងាត់ដែលសិស្សត្រូវមានដើម្បីចូលទៅកាន់ផ្ទះស្នាក់នៅ និង
* ប្រព័ន្ធប្រកាសអាសន្នអគ្គិភ័យដែលដំណើរការនៅពាសពេញផ្ទះទាំងមូល

អ្នកផ្ដល់សេវាស្នាក់នៅតាមផ្ទះ ​ត្រូវជូនដំណឹងជាលាយលក្ខណ៍អក្សរដល់តំណាងសាលារៀនជាមុនឱ្យបានឆាប់តាមដែលអាចធ្វើទៅបាន ប្រសិនបើអ្នកផ្ដល់សេវាស្នាក់នៅតាមផ្ទះនោះ ចង់ផ្លាស់ប្ដូរផ្ទះស្នាក់នៅ (ឧទាហរណ៍. ដោយជួសជុលកែលម្អ ឬប្ដូរទីតាំង)

### ការត្រួតពិនិត្យផ្ទះស្នាក់នៅ

តំណាងសាលារៀន (ឬអ្នកដែលត្រូវតែងតាំងដោយសាលារៀន) ត្រូវ៖

* ធ្វើការវាយតម្លៃអំពីផ្ទះស្នាក់នៅ មុនពេលសិស្សមកដល់ និង
* ធ្វើទស្សនកិច្ចទៅកាន់ផ្ទះស្នាក់នៅ ​យ៉ាងហោចណាស់រៀងរាល់៦ខែម្ដង នៅក្រោយការវាយតម្លៃលើកដំបូងអំពីផ្ទះស្នាក់នៅ។

តំណាងសាលារៀន អាចធ្វើទស្សនកិច្ចទៅកាន់ផ្ទះសម្រាប់សិស្សស្នាក់នៅកាន់តែញឹកញាប់ប្រសិនបើចាំបាច់ ឧទាហរណ៍៖ នៅក្រោយពេលមានឧបទ្ទវហេតុធ្ងន់ធ្ងរណាមួយ។

តំណាងសាលារៀននឹងជូនដំណឹងជាលាយលក្ខណ៍អក្សរដល់អ្នកផ្ដល់សេវាស្នាក់នៅតាមផ្ទះមិនឱ្យតិចជាងពីរសប្ដាហ៍មុនពេលធ្វើដំណើរទស្សនកិច្ច (ការជូនដំណឹងនេះអាចត្រូវធ្វើឡើងតាមរយៈការហៅទូរស័ព្ទ និងបន្ទាប់មកផ្ញើសារអក្សរអេឡិកត្រូនិក ដូចជា សារខ្លីៗតាមទូរស័ព្ទ ឬអ៊ីម៉ែល)។

អ្នកផ្ដល់សេវាស្នាក់នៅតាមផ្ទះ ត្រូវផ្ដល់ព័ត៌មានពេញលេញ ត្រឹមត្រូវនិងដោយស្មោះត្រង់ ក្នុងអំឡុងពេលវាយតម្លៃការស្នាក់នៅតាមផ្ទះ ដំណើរទស្សនកិច្ចទៅកាន់ផ្ទះសម្រាប់សិស្សស្នាក់នៅ និងពេញនៃអំឡុងពេលស្នាក់នៅរបស់សិស្ស។

### អ្នកស្នាក់នៅ និងភ្ញៀវ

អ្នកផ្ដល់សេវាស្នាក់នៅតាមផ្ទះ ត្រូវ៖

* ផ្ដល់ជូនតំណាងសាលារៀននូវព័ត៌មានលម្អិតអំពីអ្នកស្នាក់នៅទាំងអស់ ដោយរួមទាំងឈ្មោះ ថ្ងៃខែឆ្នាំកំណើតនិងអាសយដ្ឋាន (ប្រសិនបើអាសយដ្ឋានស្នាក់នៅខុសពីផ្ទះសម្រាប់សិស្សស្នាក់នៅ)
* ធានាថាអ្នកស្នាក់នៅទាំងអស់ដែលមានអាយុលើស១៨ឆ្នាំ ទទួលបានលទ្ធផលល្អនៃការត្រួតពិនិត្យការបំពេញការងារជាមួយកុមារ
* ផ្ដល់ជូនតំណាងសាលារៀននូវព័ត៌មានលម្អិតស្ដីពីលទ្ធផលនៃការត្រួតពិនិត្យការបំពេញការងារជាមួយកុមាររបស់មនុស្សទាំងអស់ដែលមានអាយុលើស១៨ឆ្នាំដែលជាអ្នកស្នាក់នៅ និងជូនដំណឹងដល់សាលារៀនអំពីការផ្លាស់ប្ដូរណាមួយនៃព័ត៌មានលម្អិតឬលទ្ធផលនៃការត្រួតពិនិត្យការបំពេញការងារជាមួយកុមារ និង
* ជូនដំណឹងដល់តំណាងសាលារៀន ប្រសិនបើអ្នកសា្នក់នៅណាម្នាក់ ចូលមកឬចាកចេញពីផ្ទះសម្រាប់សិស្សស្នាក់នៅ។

អ្នកផ្ដល់សេវាស្នាក់នៅតាមផ្ទះ ត្រូវខិតខំប្រឹងប្រែងឱ្យបានសមស្របដើម្បីធានាថាអ្នកស្នាក់នៅទាំងអស់និងមនុស្សដែលមកទស្សនកិច្ចផ្ទះសម្រាប់សិស្សស្នាក់នៅ ប្រព្រឹត្តឥរិយាបថសមស្របនិងដោយការគោរពចំពោះសិស្ស។ ការខិតខំប្រឹងប្រែងនេះ រួមបញ្ចូល តែមិនកំហិតត្រឹមតែ៖

* ការបង្កើតទំនាក់ទំនងវិជ្ជមានជាមួយសិស្សដោយផ្អែកលើទំនុកចិត្ត និងការប្រាស្រ័យទាក់ទងទៅវិញទៅមក
* ការគាំទ្រនិងជួយសិស្សដើម្បីសម្របខ្លួនទៅនឹងជីវិត និងការសិក្សានៅក្នុងប្រទេសអូស្ត្រាលី
* ការគោរពឯកជនភាពរបស់សិស្ស ដោយទទួលស្គាល់ថាឯកជនភាព ពុំមានន័យថាជាការដាក់ឱ្យស្ថិតនៅដាច់ដោយឡែកនោះឡើយ
* ទទួលស្គាល់សារៈសំខាន់ និងភាពខុសប្លែកគ្នានៃវប្បធម៌ ទំនៀមទម្លាប់ ភាសា និងជំនឿរបស់សិស្ស និង
* ជូនដំណឹងភ្លាមៗដល់តំណាងសាលារៀន ប្រសិនបើពួកគេដឹងឬមានការព្រួយបារម្ភអំពីករណីពិតប្រាកដឬសង្ស័យនៃការបំពានកុមារឬគ្រោះថ្នាក់ចំពោះសុខភាពឬសុខុមាលភាពរបស់សិស្ស។

ឧបទ្ទវហេតុធ្ងន់ធ្ងរ

អ្នកផ្ដល់សេវាស្នាក់នៅតាមផ្ទះ ត្រូវ៖

* យល់ដឹងអំពីកិច្ចដំណើការដោះស្រាយឧបទ្ទវហេតុធ្ងន់ធ្ងររបស់សាលារៀន និងតួនាទីនិងការទទួលខុសត្រូវរបស់អ្នកផ្ដល់សេវាស្នាក់នៅតាមផ្ទះពាក់ព័ន្ធនឹងកិច្ចដំណើរការនេះ និង
* រក្សាបច្ចុប្បន្នភាពនៃព័ត៌មានសម្រាប់ទាក់ទងក្នុងគ្រាអាសន្នសម្រាប់សាលារៀន។

ក្នុងករណីមានឧបទ្ទវហេតុធ្ងន់ធ្ងរ អ្នកផ្ដល់សេវាស្នាក់នៅតាមផ្ទះ ត្រូវ៖

* ធានានូវសុវត្ថិភាពផ្ទាល់ភ្លាមៗរបស់សិស្ស
* ជូនដំណឹងដល់តំណាងសាលារៀនភ្លាមៗក្រោយមានឧបទ្ទវហេតុធ្ងន់ធ្ងរណាមួយដែលប៉ះពាល់ដល់សិស្សនិង/ឬកើតឡើងនៅក្នុងផ្ទះសម្រាប់ការស្នាក់នៅ
* ផ្ដល់ជំនួយគាំទ្រចាំបាច់ (ឧទាហរណ៍៖ ការជូនសិស្សទៅកាន់មន្ទីរពេទ្យ) និង
* អនុញ្ញាតឱ្យមានការត្រួតពិនិត្យផ្ទះសម្រាប់ស្នាក់នៅភ្លាមៗដោយតំណាងសាលារៀន

វេជ្ជសាស្រ្ត

អ្នកផ្ដល់សេវាស្នាក់នៅតាមផ្ទះ ត្រូវជួយនិងគាំទ្រសិស្សនៅពេលពួកគេធ្វើដំណើរទៅចូលរួមការណាត់ជួបផ្នែកវេជ្ជសាស្រ្ត ទន្តសាស្ត្រ មន្ទីរពេទ្យ ឬពាក់ព័ន្ធនឹងសុខភាព។ ការផ្ដល់ជំនួយនេះ អាចរួមបញ្ចូលការផ្ដល់ជំនួយក្នុងការរៀបចំមធ្យោបាយធ្វើដំណើរ ការកំណត់ពេលវេលានៃការណាត់ជួប ឬការអមដំណើរសិស្សទៅតាមការណាត់ជួប។ ប្រសិនបើសិស្សតម្រូវឱ្យមានជំនួយគាំទ្រផ្នែកវេជ្ជសាស្រ្ត (មិនថាជំនួយនេះ បណ្ដាលមកពីឧបទ្ទវហេតុធ្ងន់ធ្ងរ ឬជាផ្នែកមួយនៃតម្រូវការផ្នែកវេជ្ជសាស្រ្តម្ដងម្កាលឬកំពុងបន្ត) អ្នកផ្ដល់សេវាស្នាក់នៅតាមផ្ទះ នឹងមិនទទួលខុសត្រូវចំពោះសោហ៊ុយចំណាយដែលពាក់ព័ន្ធនឹងជំនួយគាំទ្រផ្នែកវេជ្ជសាស្រ្តនោះឡើយ។

សុវត្ថិភាព

ប្រសិនបើអ្នកផ្ដល់សេវាស្នាក់នៅតាមផ្ទះ ស្ថិតនៅក្រោមច្បាប់ស្ដីពីសុវត្ថិភាពកុមារ អ្នកផ្ដល់សេវាស្នាក់នៅតាមផ្ទះ ត្រូវ៖

* គោរពអនុវត្តតាមច្បាប់ស្ដីពីសុវត្ថិភាពកុមារ និង
* ជូនដំណឹងភ្លាមៗដល់តំណាងសាលារៀនស្ដីពីវិធានការគោរពអនុវត្តតាមដែលត្រូវបានអនុវត្តប្រឆាំងនឹងអ្នកផ្ដល់សេវាស្នាក់នៅតាមផ្ទះ ឬអ្នកស្នាក់នៅ ដោយអាជ្ញាធរនិយ័តកម្ម ដោយអនុលោមតាមច្បាប់ស្ដីពីសុវត្ថិភាពកុមារ។

អ្នកផ្ដល់សេវាស្នាក់នៅតាមផ្ទះ ត្រូវជូនដំណឹងតំណាងសាលារៀនភ្លាមៗ ប្រសិនបើអ្នកផ្ដល់ផ្ទះសម្រាប់ស្នាក់នៅ៖

* ដឹងអំពីករណីបំពានកុមារពិតប្រាកដឬដែលត្រូវសង្ស័យ
* ដឹងអំពីករណីគ្រោះថ្នាក់ចំពោះសុវត្ថិភាពឬសុខុមាលភាពរបស់សិស្សពិតប្រាកដឬដែលត្រូវសង្ស័យ
* ព្រួយបារម្ភចំពោះសុវត្ថិភាពរបស់សិស្ស ឬ
* ព្រួយបារម្ភចំពោះសុវត្ថិភាពរបស់អ្នកដទៃដោយសារតែឥរិយាបថរបស់សិស្ស។

### ការគ្រប់គ្រងអាកប្បកិរិយាសិស្ស

អ្នកផ្ដល់សេវាស្នាក់នៅតាមផ្ទះ ត្រូវជូនដំណឹងដល់តំណាងសាលារៀន ប្រសិនបើអ្នកផ្ដល់សេវាស្នាក់នៅតាមផ្ទះ ជួបប្រទះបញ្ហាគ្រប់គ្រងអាកប្បកិរិយា ដែលមិនអាចដោះស្រាយក្រៅផ្លូវការជាមួយសិស្ស។

អ្នកផ្ដល់សេវាស្នាក់នៅតាមផ្ទះ មិនត្រូវដាក់ទណ្ឌកម្មរាងកាយ ឬពាក្យសម្ដី ការបំពានផ្នែកផ្លូវចិត្តឬអារម្មណ៍ចំពោះសិស្ស នោះឡើយ (ដោយរួមទាំង ការព្រងើយកន្តើយមិនយកចិត្តទុកដាក់)។

## ការត្រួតពិនិត្យ និងការថែទាំ

### ការត្រួតពិនិត្យ

អ្នកផ្ដល់សេវាស្នាក់នៅតាមផ្ទះ ត្រូវធានាថា សិស្សត្រូវបានត្រួតពិនិត្យសមស្របនៅគ្រប់ពេលទាំងអស់។ កម្រិតនៃការត្រួតពិនិត្យដែលចាំបាច់ នឹងប្រែប្រួលដោយអាស្រ័យទៅលើវ័យនិងភាពចាស់ទុំរបស់សិស្ស។

អ្នកផ្ដល់សេវាស្នាក់នៅតាមផ្ទះ៖

* មិនត្រូវអនុញ្ញាតឱ្យសិស្សស្នាក់នៅដោយពុំមានការត្រួតពិនិត្យនៅពេលយប់
* មិនត្រូវអនុញ្ញាតឱ្យសិស្សអញ្ជើញមិត្តភក្តិរបស់ពួកគេមកកាន់ផ្ទះស្នាក់នៅដោយគ្មានការអនុញ្ញាតជាមុន
* មិនត្រូវអនុញ្ញាតឱ្យសិស្សត្រួតពិនិត្យកុមារដែលមានវ័យក្មេងជាង
* ត្រូវតាមដានត្រួតពិនិត្យសកម្មភាពកំសាន្តនិងសង្គមរបស់សិស្ស ដោយបូករួមទាំងការយល់ដឹងអំពីទីកន្លែងដែលសិស្សធ្វើដំណើរទៅ មនុស្សដែលពួកគេទៅជាមួយ និងពេលវេលាត្រឡប់មកវិញដែលត្រូវរំពឹងទុក
* ត្រូវអនុញ្ញាតឱ្យសិស្សធ្វើដំណើរចេញពីផ្ទះស្នាក់នៅតែក្នុងករណីដែលការធ្វើដំណើរនោះត្រូវបានអនុម័តយល់ព្រមដោយតំណាងសាលារៀននិងមាតា/បិតា/អាណាព្យាបាលស្របច្បាប់របស់សិស្ស តែប៉ុណ្ណោះ និងដោយអនុលោមតាមគោលនយោបាយធ្វើដំណើររបស់នាយកដ្ឋានអប់រំ (ផ្នែកអប់រំអន្តរជាតិ)
* ជូនដំណឹងដល់តំណាងសាលារៀនភ្លាមៗ ប្រសិនបើអ្នកផ្ដល់សេវាស្នាក់នៅតាមផ្ទះ មិនអាចធានាឱ្យមានការត្រួតពិនិត្យសមស្របសម្រាប់សិស្ស
* ជូនដំណឹងដល់តំណាងសាលារៀនភ្លាមៗ ប្រសិនបើសិស្សចាកចេញពីផ្ទះស្នាក់នៅដោយពុំជូនដំណឹងឬចាប់ផ្តើមស្នាក់នៅនាពេលយប់នៅខាងក្រៅផ្ទះស្នាក់នៅដោយពុំមានការអនុញ្ញាត។
* ជូនដំណឹងដល់តំណាងសាលារៀនភ្លាមៗ ប្រសិនបើអ្នកផ្ដល់សេវាស្នាក់នៅតាមផ្ទះ ​មានការព្រួយបារម្ភណាមួយអំពីការរៀបចំនៃការបំពេញការងារក្រៅម៉ោងរបស់សិស្ស និង
* ជូនដំណឹងដល់តំណាងសាលារៀនភ្លាមៗ ប្រសិនបើអ្នកផ្ដល់សេវាស្នាក់នៅតាមផ្ទះ ដឹងថាសិស្សមានបំណងចូលរួមឬបានចូលរួមក្នុងសកម្មភាពដែលមានហានិភ័យខ្ពស់ និង/ឬការធ្វើដំណើរដែលមិនមែនជាការធ្វើដំណើរធម្មតា (ដូចដែលត្រូវកំណត់និយមន័យនៅក្នុងគោលនយោបាយរបស់នាយកដ្ឋានអប់រំ (ផ្នែកអប់រំអន្តរជាតិ) ដោយពុំមានការឯកភាពយល់ព្រម។

### ការបើកបរ

ការបង្ហាត់បង្រៀនការបើកបរដល់សិស្សឬការគ្រប់គ្រងត្រួតពិនិត្យសិស្សក្នុងនាមជាអ្នករៀនបើកបរ តម្រូ​វឱ្យមានការឯកភាពយល់ព្រមជាមុនពីសាលារៀន និងផ្អែកលើឆន្ទានុសិទ្ធិរបស់អ្នកផ្ដល់សេវាស្នាក់នៅតាមផ្ទះ។

ក្នុងករណីដែលអ្នកផ្ដល់សេវាស្នាក់នៅតាមផ្ទះ ជ្រើសរើសគ្រប់គ្រងត្រួតពិនិត្យសិស្ស អ្នកផ្ដល់សេវាស្នាក់នៅតាមផ្ទះ ត្រូវគោរពអនុវត្តតាមច្បាប់បើកបររបស់រដ្ឋវិកតូរីយ៉ា និងធានាថាការបើកបររបស់សិស្សទៅកាន់ឬមកពីសាលារៀន គឺស្របតាមគោលនយោបាយបើកបររបស់សាលារៀន (ប្រសិនបើមាន)។

* 1. **ការហែលទឹក**

អ្នកផ្ដល់សេវាស្នាក់នៅតាមផ្ទះ ត្រូវយកចិត្តទុកដាក់ចំពោះសមត្ថភាពហែលទឹករបស់សិស្សនិងភាពស៊ាំរបស់សិស្សជាមួយទឹក។

អ្នកផ្ដល់សេវាស្នាក់នៅតាមផ្ទះ គួរប្រុងប្រយ័ត្ននិងធានាឱ្យមានការត្រួតពិនិត្យសិស្សនៅជុំវិញអាងហែលទឹកនៅក្បែរផ្ទះឬអាងហែលទឹក សាធារណៈ ឆ្នេរសមុទ្រ និងផ្ទៃទឹកដទៃផ្សេងទៀត។

## លក្ខខណ្ឌតម្រូវនៃការចូលសិក្សានៅសាលារៀន​

អ្នកផ្ដល់សេវាស្នាក់នៅតាមផ្ទះ ត្រូវ៖

* គាំទ្រនិងលើកទឹកចិត្តឱ្យសិស្សទៅសាលារៀនរៀងរាល់ថ្ងៃនិងទាន់ពេលវេលា
* ធានាថាសិស្សមានមធ្យោបាយធ្វើដំណើរប្រកបដោយសុវត្ថិភាពនិងសមស្របទៅកាន់និងមកពីសាលារៀន
* ជូនដំណឹងដល់តំណាងសាលារៀនអំពីការព្រួយបារម្ភណាមួយរបស់ពួកគេអំពីវត្តមានក្នុងថ្នាក់រៀនរបស់សិស្ស និង
* ជូនដំណឹងដល់តំណាងសាលារៀនអំពីអវត្តមានពីការសិក្សារបស់សិស្សដោយអនុលោមតាមគោលនយោបាយរបស់សាលារៀន។

សាលារៀន នឹងត្រួតពិនិត្យវឌ្ឍនភាពវគ្គសិក្សារបស់សិស្ស។ ប្រសិនបើសិស្សជួបប្រទះការលំបាកក្នុងការបញ្ចប់វគ្គសិក្សា សាលារៀនអាចផ្ដល់ឬរៀបចំជំនួយគាំទ្របន្ថែម ដូចជាការបង្រៀនផ្ទាល់ដោយគ្រូម្នាក់ ជាដើម។

អ្នកផ្ដល់សេវាស្នាក់នៅតាមផ្ទះ ពុំទទួលខុសត្រូវចំពោះវឌ្ឍនភាពនៃវគ្គសិក្សារបស់សិស្ស ឬចំពោះការផ្ដល់ឬការរៀបចំជំនួយគាំទ្រផ្នែកសិក្សានោះឡើយ។ អ្នកផ្ដល់សេវាស្នាក់នៅតាមផ្ទះ អាចស្ម័គ្រចិត្តជួយសិស្សតាមរយៈការផ្ដល់ជំនួយគាំទ្រផ្នែកសិក្សា ប៉ុន្តែការផ្ដល់នេះមិនមែនជាកាតព្វកិច្ចនោះឡើយ។

## ថ្លៃឈ្នួល

ថ្លៃឈ្នួលដែលត្រូវបានកំណត់នៅក្នុងព័ត៌មានលម្អិតនៃកិច្ចសន្យា មិនអាចផ្លាស់ប្ដូរកែប្រែនោះឡើយ ហើយថ្លៃឈ្នួលនេះរួមបញ្ចូលសោហ៊ុយចំណាយនិងពន្ធទាំងអស់ដែលជាបន្ទុករបស់អ្នកផ្ដល់សេវាស្នាក់នៅតាមផ្ទះ សម្រាប់ការផ្ដល់សេវាស្នាក់នៅតាមផ្ទះ។

ប្រសិនបើអ្នកផ្ដល់សេវាស្នាក់នៅតាមផ្ទះ មិនផ្ដល់សេវាស្នាក់នៅតាមផ្ទះដល់សិស្សសម្រាប់ផ្នែកណាមួយនៃរយៈពេលបង់ប្រាក់ថ្លៃឈ្នួល នោះថ្លៃឈ្នួលសម្រាប់រយៈពេលបង់ប្រាក់ដែលពាក់ព័ន្ធ អាចត្រូវកាត់បន្ថយជាលក្ខណៈសមាមាត្រ ដោយផ្អែកលើឆន្ទានុសិទ្ធិរបស់សាលា រៀន។

អង្គភាពទទួលខុសត្រូវបង់ថ្លៃឈ្នួលជូនដល់អ្នកផ្ដល់សេវា ត្រូវបានរាយបង្ហាញនៅក្នុងព័ត៌មានលម្អិតនៃកិច្ចសន្យា (“**អ្នកបង់ប្រាក់**”)។

អ្នកបង់ប្រាក់នឹងផ្ទេរថ្លៃឈ្នួលតាមមធ្យោបាយអេឡិកត្រូនិកទៅឱ្យអ្នកផ្ដល់សេវាស្នាក់នៅតាមផ្ទះដោយអនុលោមតាមភាពញឹកញាប់និងបរិមាណប្រាក់ដែលត្រូវបង់ដែលត្រូវបានចែងនៅក្នុងព័ត៌មានលម្អិតនៃកិច្ចសន្យា។

ប្រសិនបើអ្នកបង់ប្រាក់ បង់ប្រាក់លើសទៅឱ្យអ្នកផ្ដល់សេវាស្នាក់នៅតាមផ្ទះ អ្នកបង់ប្រាក់អាចកាត់បន្ថយថ្លៃឈ្នួលនាពេលអនាគតស្មើនឹងបរិមាណដែលបានបង់លើស ឬតម្រូវឱ្យអ្នកផ្ដល់សេវាស្នាក់នៅតាមផ្ទះបង់ប្រាក់ដែលលើសត្រឡប់មកវិញក្នុងរយៈពេលសមស្របណា មួយ។ ប្រាក់បង់លើស គឺជាបំណុលដែលត្រូវបង់សងដោយអ្នកផ្ដល់សេវាស្នាក់នៅតាមផ្ទះទៅឱ្យអ្នកបង់ប្រាក់វិញ។

សាលារៀន គឺជាអ្នកកំណត់ថ្លៃឈ្នួលសេវាស្នាក់នៅតាមផ្ទះ។ អ្នកផ្ដល់សេវាស្នាក់នៅតាមផ្ទះ មិនអាចបង្កើនថ្លៃឈ្នួលនោះឡើយ លើកលែងតែការដំឡើងនេះត្រូវបានសរសេរជាលាយលក្ខណ៍អក្សរដោយសាលារៀន។

ប្រសិនបើអ្នកផ្ដល់សេវាស្នាក់នៅតាមផ្ទះ មានសំណួរណាមួយឬមានការព្រួយបារម្ភណាមួយអំពីការបង់ថ្លៃឈ្នួល អ្នកផ្ដល់សេវាស្នាក់នៅតាមផ្ទះ ត្រូវទាក់ទងតំណាងសាលារៀន មិនមែនសិស្សនោះឡើយ។

### ប្រាក់តម្កល់សម្រាប់ធានា

សាលារៀន នឹងរក្សា ត្រួតពិនិត្យ និងបង់ប្រាក់តម្កល់ធានារបស់សិស្សសងត្រឡប់វិញ។

ក្នុងរយៈពេលពីរសប្ដាហ៍នៃការចាកចេញពីការស្នាក់នៅតាមផ្ទះរបស់សិស្ស អ្នកផ្ដល់សេវាស្នាក់នៅតាមផ្ទះ អាចដាក់ការទាមទារប្រាក់តម្កល់ ជូនទៅតំណាងសាលារៀន ដែលទាមទារយកប្រាក់តម្កល់ទាំងអស់ឬមួយផ្នែក ដើម្បីទូទាត់ថ្លៃឈ្នួលដែលនៅជំពាក់ ថ្លៃសម្អាត ជួសជុលឬការផ្លាស់ប្ដូរសម្ភារៈ ឧបករណ៍ ដែលលើសពី “ការសឹករិចរិល” ធម្មតា នៅក្នុងតំបន់ដែលសិស្សកាន់កាប់។

## ការចាកចេញពីការស្នាក់នៅតាមផ្ទះ និងការបញ្ចប់

### ការចាកចេញរបស់សិស្ស

#### ការព្រមព្រៀងរួមគ្នា

នៅពេលណាមួយក៏ដោយ កិច្ចព្រមព្រៀងនេះ អាចត្រូវរំលាយដោយចូលជាធរមានភ្លាមៗ ប្រសិនបើមានកិច្ចព្រមព្រៀងរួមគ្នាជាលាយលក្ខណ៍អក្សររវាងសិស្ស អ្នកផ្ដល់សេវាស្នាក់នៅតាមផ្ទះ និងតំណាងសាលារៀន។

#### ការចាកចេញដែលផ្ដួចផ្ដើមដោយមាតាបិតា/អាណាព្យាបាលស្របច្បាប់ ឬសិស្ស

សិស្សអាចចាកចេញពីការស្នាក់នៅតាមផ្ទះមុនកាលបរិច្ឆេទបញ្ចប់ដែលត្រូវរំពឹងទុក តែក្នុងករណីដែល៖

* សិស្ស ឬមាតាបិតា/អាណាព្យាបាលរបស់ពួកគេ ទទួលបានការឯកភាពជាលាយលក្ខណ៍អក្សរពីតំណាងសាលារៀន និង
* សិស្សផ្ដល់ការជូនដំណឹងជាមុនរយៈពេលពីរសប្ដាហ៍ជូនអ្នកផ្ដល់សេវាស្នាក់នៅតាមផ្ទះ

ប្រសិនបើសិស្សចាកចេញពីការស្នាក់នៅតាមផ្ទះដោយពុំមានការឯកភាពពីសាលារៀន និងដោយពុំផ្ដល់ការជូនដំណឹងជាមុនរយៈពេលពីរសប្ដាហ៍ដែលតម្រូវឱ្យធ្វើ សិស្សនឹងប្រគល់ប្រាក់តម្កល់ជូនដល់អ្នកផ្ដល់សេវាស្នាក់នៅតាមផ្ទះ លើកលែងតែមានកាលៈទេសៈបង្ខំឬគួរឱ្យ អនុគ្រោះ (ដែលនឹងត្រូវកំណត់ដោយតំណាងសាលារៀន)។

ក្នុងករណីដែល៖

* មាតាបិតា/អាណាព្យាបាលស្របច្បាប់របស់សិស្សផ្ដួចផ្ដើមការចាកចេញរបស់សិស្សពីការស្នាក់នៅតាមផ្ទះ
* សិស្សផ្ដួចផ្ដើមការចាកចេញរបស់ខ្លួនពីការស្នាក់នៅតាមផ្ទះ ឬ
* សិស្សលែងចូលរួមក្នុងកម្មវិធីសិស្សអន្តរជាតិទៀតនោះឡើយ

កិច្ចព្រមព្រៀងនេះ នឹងបញ្ចប់នៅចំកាលបរិច្ឆេទដែលសិស្សចាកចេញជាអចិន្ត្រៃយ៍ពីការស្នាក់នៅតាមផ្ទះ។

**ការចាកចេញដែលផ្ដួចផ្ដើមដោយសាលារៀន**

សាលារៀនអាចអនុញ្ញាតឱ្យមានការដកសិស្សចេញជាបណ្ដោះអាសន្នឬអចិន្ត្រៃយ៍ពីការស្នាក់នៅតាមផ្ទះ ប្រសិនបើសាលារៀនមានហេតុផលសមស្របដែលជឿថាអ្នកផ្ដល់សេវាស្នាក់នៅតាមផ្ទះឬអ្នកស្នាក់នៅ៖

* ពុំគោរពអនុវត្តតាមលក្ខខណ្ឌទាំងនេះ ច្បាប់ឬគោលនយោបាយនិងនីតិវិធីជាធរមាននានា ឬ
* កំពុងប្រព្រឹត្តឬកំពុងមានហានិភ័យធ្ងន់ធ្ងរដែលអាចប្រព្រឹត្តបទល្មើសឬចូលរួមក្នុងការបង្កផលប៉ះពាល់ធ្ងន់ធ្ងរឬអាចប៉ះពាល់ដល់សុខុមាលភាព សុខភាពឬសុវត្ថិភាពរបស់សិស្ស។

ប្រសិនបើការដកសិស្សចេញ គឺជាការដកអចិន្ត្រៃយ៍ កិច្ចព្រមព្រៀងនេះនឹងរលាយនៅចំកាលបរិច្ឆេទដែលសិស្សចេញពីការស្នាក់នៅតាមផ្ទះ ។

ប្រសិនបើការដកចេញ គឺជាការដកបណ្ដោះអាសន្ន កិច្ចព្រមព្រៀងនេះត្រូវព្យួររហូតដល់កាលបរិច្ឆេទដែលសិស្សត្រឡប់មកកាន់ការស្នាក់នៅតាមផ្ទះវិញ។

សិទ្ធិបញ្ចប់កិច្ចព្រមព្រៀងរបស់អ្នកផ្ដល់សេវាស្នាក់នៅតាមផ្ទះ

អ្នកផ្ដល់សេវាស្នាក់នៅតាមផ្ទះ អាចរំលាយកិច្ចព្រមព្រៀងនេះ (ពោលគឺ បញ្ចប់ការផ្ដល់សេវាស្នាក់នៅតាមផ្ទះជូនដល់សិស្ស) ដោយផ្ដល់ការជូនដំណឹងជាលាយលក្ខណ៍អក្សរជាមុនយ៉ាងហោចណាស់ពីរសប្ដាហ៍ដល់សិស្សនិងសាលារៀន។

សិទ្ធិបញ្ចប់កិច្ចព្រមព្រៀងរបស់សាលារៀន

សាលារៀនអាចរំលាយកិច្ចព្រមព្រៀងនេះភ្លាមៗ ប្រសិនបើអ្នកផ្ដល់សេវាស្នាក់នៅតាមផ្ទះ៖

* ខកខានក្នុងការគោរពអនុវត្តតាមការជូនដំណឹងដើម្បីកែតម្រូវការរំលោភបំពានកិច្ចព្រមព្រៀងនេះ ដូចជាការខកខានក្នុងការផ្ដល់ជូនកុមារនូវអាហារ ការថែទាំវេជ្ជសាស្រ្ត កន្លែងស្នាក់នៅឬការត្រួតពិនិត្យដែលមានស្តង់ដាសមស្រប សូមមើល [https://www.vic.gov.au/child-safe-standards-definitions](https://www.vic.gov.au/child-safe-standards-definitions%20) ឬការកាត់ផ្ដាច់សិស្សចេញពីសកម្មភាពនានារបស់គ្រួសារ
* ប្រព្រឹត្តការរំលោភបំពានច្រំដែលៗ
* ប្រព្រឹត្តការរំលោភបំពានធ្ងន់ធ្ងរ (ឧទាហរណ៍៖ ភាគីនោះ ខកខានក្នុងការអនុវត្តកាតព្វកិច្ចសំខាន់ណាមួយនៅក្រោមកិច្ចសន្យា ដែលធ្វើ ឱ្យគោលបំណងនៃកិច្ចសន្យាលែងអាចសម្រេចបានទៀតនោះឡើយ។)
* ប្រព្រឹត្តការរំលោភបំពានដែលមិនអាចកែតម្រូវបាន
* ខកខានក្នុងការផ្ដល់ព័ត៌មានសំខាន់ៗ ឬផ្ដល់ព័ត៌មានក្លែងក្លាយ ជូនដល់សាលារៀន ដែលធ្វើឱ្យប៉ះពាល់ដល់សុវត្ថិភាពរបស់សិស្ស
* ខកខានក្នុងការរាយការណ៍អំពីករណីបំពានកុមារពិតប្រាកដឬដែលត្រូវសង្ស័យ ឬករណីការបង្កគ្រោះថ្នាក់ដល់សុខភាព ឬសុខុមាលភាពរបស់សិស្ស ជូនដល់សាលារៀន
* បានចូលរួម ឬសាលារៀនមានហេតុផលសមស្របជឿថា បានចូលរួមក្នុងអំពើបោកប្រាស់ (ដូចជាការកេងប្រវ័ញ្ចផ្នែកហិរញ្ញវត្ថុលើសិស្ស) ការគប់គិត ការប្រព្រឹត្តមិនសមស្រប មិនស្មោះត្រង់ឬបែបឧក្រិដ្ឋកម្ម ឬកំហុសធ្ងន់ធ្ងរដទៃផ្សេងទៀត ឬ
* ប្រព្រឹត្តសកម្មភាពណាមួយឬធ្វើសកម្មភាពអ្វីមួយដែលសាលារៀនយល់ឃើញថា ផ្ទុយទៅនឹងស្តង់ដារបស់សហគមន៍ ឬត្រូវសាធារណជនចាត់ទុកថាមិនអាចទទួលយកបាន ឬដែលធ្វើឱ្យខូចខាតដល់កេរ្តិ៍ឈ្មោះរបស់អ្នកផ្ដល់សេវាស្នាក់នៅតាមផ្ទះ ហើយជាលទ្ធផលសាលារៀនយល់ឃើញថា ការបន្តទំនាក់ទំនងរបស់ខ្លួនជាមួយអ្នកផ្ដល់សេវាស្នាក់នៅតាមផ្ទះ នឹងនាំឲ្យមានការរើសអើងដល់អ្នកដទៃ ឬធ្វើឱ្យខូចខាតដល់កេរ្តិ៍ឈ្មោះរបស់សាលារៀន។

ប្រសិនបើសាលារៀន សន្និដ្ឋានថាអ្នកផ្ដល់សេវាស្នាក់នៅតាមផ្ទះ មិនមានលក្ខណៈសម្បត្តិសាកសម សាលារៀននឹងផ្ញើលិខិតជូនអ្នកផ្ដល់សេវាស្នាក់នៅតាមផ្ទះ ដោយប្រាប់ពួកគេថាពួកគេមិនអាចផ្ដល់សេវាពាក់ព័ន្ធនឹងការស្នាក់នៅតាមផ្ទះនៅក្នុងសាលារៀនរដ្ឋនៅក្នុងរដ្ឋវិកតូរីយ៉ាទៀតនោះឡើយ ហើយការបញ្ឈប់នេះ បើកផ្លូវឱ្យមានការតវ៉ា។

បណ្ដឹងតវ៉ា និងបណ្ដឹងឧទ្ធរណ៍

អ្នកផ្ដល់សេវាស្នាក់នៅតាមផ្ទះ អាចតវ៉ាអំពីសេចក្ដីសម្រេចបញ្ឈប់កិច្ចព្រមព្រៀងដែលអាចកើតមាន និងគួរទាក់ទងនាយកសាលារៀននៅគ្រាដំបូង។ ប្រសិនបើនាយកសាលារៀននៅតែរក្សាទុកការសម្រេចចិត្តបញ្ឈប់អ្នកផ្ដល់សេវាស្នាក់នៅតាមផ្ទះនោះ សាលារៀននឹងណែនាំអ្នកផ្ដល់សេវាស្នាក់នៅតាមផ្ទះ ឱ្យអាន**សៀវភៅណែនាំអំពីកិច្ចដំណើការប្ដឹងតវ៉ានិងប្ដឹងឧទ្ធរណ៍នៃកម្មវិធីសិស្សអន្តរជាតិ**។ សៀវភៅណែនាំនេះនឹងផ្ដល់ជូននូវទិដ្ឋភាពទូទៅនៃជំហាននានាដែលអ្នកផ្ដល់សេវាស្នាក់នៅតាមផ្ទះ អាចអនុវត្តដើម្បីធ្វើការប្តឹងតវ៉ានិងប្ដឹងឧទ្ធរណ៍ពាក់ព័ន្ធនឹងការស្នាក់នៅតាមផ្ទះ ដោយរួមទាំងសិទ្ធិដាក់ពាក្យប្ដឹងតវ៉ាផ្លូវការទៅកាន់នាយកដ្ឋានអប់រំ (ផ្នែកអប់រំអន្តរជាតិ)។

ប្រសិនបើបណ្ដឹងតវ៉ាផ្លូវការកើតឡើង ហើយនាយកដ្ឋានអប់រំ (ផ្នែកអប់រំអន្តរជាតិ) នៅរក្សាទុកសេចក្ដីសម្រេចចិត្តបញ្ឈប់អ្នកផ្ដល់សេវាស្នាក់នៅតាមផ្ទះ នាយកដ្ឋានអប់រំ (ផ្នែកអប់រំអន្តរជាតិ) នឹងប្រាប់អ្នកផ្ដល់សេវាស្នាក់នៅតាមផ្ទះជាលាយលក្ខណ៍អក្សរថា ឈ្មោះរបស់ពួកគេនឹងត្រូវដាក់បន្ថែមបញ្ចូលទៅក្នុងបញ្ជីអ្នកផ្ដល់សេវាស្នាក់នៅតាមផ្ទះដែលត្រូវបានបញ្ឈប់។ សេចក្ដីសម្រេចនេះ អាចនឹងត្រូវប្ដឹងឧទ្ធរណ៍នៅផ្ទៃក្នុង ហើយអ្នកប្ដឹងឧទ្ធរណ៍អាចដាក់បណ្ដឹងឧទ្ធរណ៍ផ្ទៃក្នុង ក្នុងរយៈពេល២០ថ្ងៃបំពេញការងារក្រោយសេចក្ដីសម្រេចចិត្តនេះ។ សម្រាប់ព័ត៌មានបន្ថែមស្ដីពីបណ្ដឹងឧទ្ធរណ៍ សូមអាន **សៀវភៅណែនាំអំពីកិច្ចដំណើការប្ដឹងតវ៉ានិងប្ដឹងឧទ្ធរណ៍នៃកម្មវិធីសិស្សអន្តរជាតិ**។

ប្រសិនបើអ្នកផ្ដល់សេវាស្នាក់នៅតាមផ្ទះ ត្រូវបញ្ឈប់ នាយកដ្ឋានអប់រំ (ផ្នែកអប់រំអន្តរជាតិ) ​នឹងបន្ថែមអ្នកផ្ដល់សេវាស្នាក់នៅតាមផ្ទះនោះ ចូលទៅក្នុងបញ្ជីឈ្មោះអ្នកផ្ដល់សេវាស្នាក់នៅតាមផ្ទះដែលត្រូវបានបញ្ឈប់។ ប្រសិនបើអ្នកផ្ដល់សេវាស្នាក់នៅតាមផ្ទះដែលត្រូវបញ្ឈប់ មានបំណងចង់ដាក់ពាក្យសុំធ្វើជាអ្នកផ្ដល់សេវាស្នាក់នៅតាមផ្ទះឡើងវិញនាពេលអនាគត ពួកគេចាំបាច់ត្រូវបង្ហាញជូនសាលារៀនអំពីរបៀបដែលពួកគេបានកែតម្រូវកាលៈទេសៈដែលនាំទៅដល់ការបញ្ឈប់ពួកគេនាពេលកន្លងទៅ។

## បណ្ដឹងតវ៉ា

### បណ្ដឹងតវ៉ារបស់អ្នកផ្ដល់សេវាស្នាក់នៅតាមផ្ទះពាក់ព័ន្ធនឹងសិស្សអន្តរជាតិ

អ្នកផ្ដល់សេវាស្នាក់នៅតាមផ្ទះ ត្រូវទាក់ទងតំណាងសាលារៀនដែលត្រូវបានបង្ហាញឈ្មោះនៅក្នុងកិច្ចព្រមព្រៀងស្ដីពីការទទួលខុសត្រូវសម្រាប់ការផ្ដល់សេវាស្នាក់នៅតាមផ្ទះរបស់កម្មវិធីសិស្សអន្តរជាតិ ប្រសិនបើមានការខ្វែងគំនិតគ្នា វិវាទ កង្វះផាសុកភាព គ្រោះថ្នាក់ឬការព្រួយបារម្ភអំពីសិស្សឬមាតាបិតា/អាណាព្យាបាលស្របច្បាប់របស់សិស្ស។

តំណាងសាលារៀន នឹងប្រើប្រាស់ការខិតខំប្រឹងប្រែងខ្លាំងបំផុតរបស់ខ្លួនដើម្បីដោះស្រាយការខ្វែងគំនិតគ្នា ឬវិវាទនានាដែលអាចកើតឡើងរវាងសិស្ស មាតាបិតា/អាណាព្យាបាលស្របច្បាប់របស់សិស្ស និងអ្នកផ្ដល់សេវាស្នាក់នៅតាមផ្ទះ។ ប្រសិនបើបណ្ដឹងតវ៉ាមិនអាចត្រូវដោះស្រាយបាន តំណាងសាលារៀន នឹងបញ្ជូនទៅនាយកសាលារៀនដើម្បីត្រួតពិនិត្យបណ្ដឹងតវ៉ានិងភ័ស្តុតាងឡើងវិញ និងធ្វើការសម្រេចចិត្តអំពីវិធានការ។

ប្រសិនបើអ្នកផ្ដល់សេវាស្នាក់នៅតាមផ្ទះ មិនពេញចិត្តជាមួយចម្លើយតបរបស់នាយកសាលា ពួកគេអាចដាក់បណ្ដឹងតវ៉ាផ្លូវការទៅកាន់នាយកដ្ឋានអប់រំ (ផ្នែកអប់រំអន្តរជាតិ) សូមមើល ***សៀវភៅណែនាំអំពីកិច្ចដំណើការប្ដឹងតវ៉ានិងប្ដឹងឧទ្ធរណ៍នៃកម្មវិធីសិស្សអន្តរជាតិ***។ សៀវភៅណែនាំនេះ នឹងផ្ដល់ជូននូវទិដ្ឋភាពទូទៅនៃជំហាននានាដែលអ្នកផ្ដល់សេវាស្នាក់នៅតាមផ្ទះ អាចអនុវត្តដើម្បីធ្វើការប្តឹងតវ៉ានិងប្ដឹងឧទ្ធរណ៍ពាក់ព័ន្ធនឹងការស្នាក់នៅតាមផ្ទះ។

### បណ្ដឹងតវ៉ារបស់សិស្សប្រឆាំងនឹងអ្នកផ្ដល់សេវាស្នាក់នៅតាមផ្ទះ

ប្រសិនបើបណ្ដឹងតវ៉ាដែលត្រូវធ្វើឡើងដោយសិស្ស មិនអាចត្រូវដោះស្រាយដោយផ្ទាល់ជាមួយអ្នកផ្ដល់សេវាស្នាក់នៅតាមផ្ទះ សិស្សនោះ គួរទាក់ទងតំណាងសាលារៀនដែលត្រូវបានបង្ហាញឈ្មោះនៅក្នុងកិច្ចព្រមព្រៀងស្ដីពីការទទួលខុសត្រូវសម្រាប់ការផ្ដល់សេវាស្នាក់នៅតាមផ្ទះរបស់កម្មវិធីសិស្សអន្តរជាតិ។

នៅគ្រាដំបូង តំណាងសាលារៀននឹងស្វែងរកព័ត៌មាននិងភ័ស្តុតាងពីអ្នកប្ដឹងតវ៉ាដើម្បីគាំទ្រការអះអាងរបស់ពួកគេ។

ប្រសិនបើតំណាងសាលារៀន យល់ឃើញថាមានភាពសមស្របនៅក្នុងបណ្ដឹងតវ៉ានោះ សាលានឹងពិនិត្យវាយតម្លៃឡើងវិញនិងធ្វើការស៊ើបអង្កេតបណ្ដឹងតវ៉ា។

ប្រសិនបើបណ្ដឹងតវ៉ាអាចត្រូវដោះស្រាយនិងកែតម្រូវ តំណាងសាលារៀននឹងប្រាប់ទាំងអ្នកប្ដឹងតវ៉ានិងអ្នកផ្ដល់សេវាស្នាក់នៅតាមផ្ទះអំពីលទ្ធផលនិងចំណាត់ការដែលត្រូវស្នើឡើង។

ប្រសិនបើបណ្ដឹងតវ៉ាមិនអាចត្រូវដោះស្រាយ តំណាងសាលារៀននឹងបញ្ជូនបណ្ដឹងតវ៉ានេះទៅនាយកសាលារៀនដែលនឹងធ្វើការពិនិត្យវាយតម្លៃបណ្ដឹងតវ៉ានេះនិងភ័ស្តុតាងឡើងវិញ ហើយធ្វើការសម្រេចចិត្តលើវិធានការ (ដូចជា ប្ដូរសិស្សនោះទៅកាន់ផ្ទះសម្រាប់ស្នាក់នៅថ្មី ជាដើម)។

ប្រសិនបើអ្នកប្ដឹងតវ៉ាមិនពេញចិត្តជាមួយចម្លើយតបរបស់សាលារៀន ពួកគេអាចដាក់បណ្ដឹងតវ៉ាផ្លូវការទៅកាន់នាយកដ្ឋានអប់រំ (ផ្នែកអប់រំអន្តរជាតិ) សូមមើល ***សៀវភៅណែនាំអំពីកិច្ចដំណើការប្ដឹងតវ៉ានិងប្ដឹងឧទ្ធរណ៍នៃកម្មវិធីសិស្សអន្តរជាតិ***។

ប្រសិនបើការរំលោភបំពានកិច្ចព្រមព្រៀងនេះត្រូវបញ្ជាក់ថាពិតជាកើតមាន សាលារៀននឹងបញ្ឈប់សេវាស្នាក់នៅតាមផ្ទះ (សូមមើលផ្នែកសិទ្ធិបញ្ឈប់កិច្ចព្រមព្រៀងរបស់សាលារៀន នៅខាងលើ)។

## ឯកជនភាព

### ឯកជនភាពរបស់សិស្ស

អ្នកផ្ដល់សេវាស្នាក់នៅតាមផ្ទះ ត្រូវគោរពឯកជនភាពរបស់សិស្ស។ ការគោរពនេះ រួមបញ្ចូលទាំងការធានាថា សិស្សទទួលបានឯកជនភាពនៅក្នុងបន្ទប់ដេក បន្ទប់ទឹកនិងបង្គន់របស់ពួកគេ។

ការចូលទៅកាន់ព័ត៌មានផ្ទាល់ខ្លួនរបស់សិស្សដោយអ្នកផ្ដល់សេវាស្នាក់នៅតាមផ្ទះ ត្រូវគោរពតាមច្បាប់ស្ដីពីឯកជនភាព។

ក្នុងករណីដែលព័ត៌មានផ្ទាល់ខ្លួនរបស់សិស្សដែលមិនស្ថិតនៅក្រោមច្បាប់ស្ដីពីឯកជនភាព អ្នកផ្ដល់សេវាស្នាក់នៅតាមផ្ទះ មិនត្រូវកត់ត្រា រក្សាទុក​ ប្រើប្រាស់ ឬបញ្ចេញ (រួមទាំងតាមបណ្ដាញសង្គម) នូវព័ត៌មានផ្ទាល់ខ្លួនរបស់សិស្ស នោះឡើយ លើកលែងតែ៖

* ដើម្បីគោរពអនុវត្តតាមកិច្ចព្រមព្រៀងនេះ
* ដើម្បីប្រាស្រ័យទាក់ទងជាមួយតំណាងសាលារៀនពាក់ព័ន្ធនឹងការសិក្សារបស់សិស្ស សុខុមាលភាព ឬការរៀបចំការស្នាក់នៅតាមផ្ទះ
* តាមការតម្រូវឬអនុញ្ញាតដោយច្បាប់ ឬ
* ដោយមានការយល់ព្រមជាក់ច្បាស់របស់សិស្ស ឬមាតាបិតា/អាណាព្យាបាលស្របច្បាប់របស់សិស្ស។

### ឯកជនភាពរបស់អ្នកផ្ដល់សេវាស្នាក់នៅតាមផ្ទះ និងអ្នកស្នាក់នៅ

### សាលារៀន ប្រមូលព័ត៌មានផ្ទាល់ខ្លួនរបស់អ្នកផ្ដល់សេវាស្នាក់នៅតាមផ្ទះនិងអ្នកស្នាក់នៅ នៅពេលអ្នកផ្ដល់សេវាស្នាក់នៅតាមផ្ទះ ដាក់ពាក្យស្នើសុំធ្វើជាអ្នកផ្ដល់សេវាស្នាក់នៅតាមផ្ទះ និងខណៈពេលដែលអ្នកផ្ដល់សេវាស្នាក់នៅតាមផ្ទះកំពុងផ្ដល់សេវាស្នាក់នៅតាមផ្ទះ។

សាលារៀនអាចកត់ត្រា ប្រើប្រាស់ និងបញ្ចេញព័ត៌មានផ្ទាល់ខ្លួនរបស់អ្នកផ្ដល់សេវាស្នាក់នៅតាមផ្ទះនិងអ្នកស្នាក់នៅ ក្នុងគោលបំណងគ្រប់គ្រងកិច្ចព្រមព្រៀងនេះ ជួយនាយកដ្ឋានអប់រំ (ផ្នែកអប់រំអន្តរជាតិ) ក្នុងការគ្រប់គ្រងកម្មវិធីសិស្សអន្តរជាតិ និងដើម្បីគោរពអនុវត្តតាមច្បាប់របស់ប្រទេសអូស្ត្រាលីឬគោលនយោបាយនិងនីតិវិធីរបស់នាយកដ្ឋានអប់រំ (ផ្នែកអប់រំអន្តរជាតិ) ឬសាលារៀន។

កំណត់ត្រានានា នឹងត្រូវរក្សាទុកឬបញ្ចេញដោយអនុលោមតាមច្បាប់ជាធរមាន។

## ទូទៅ

### គ្មានការធានា

### សាលារៀន ពុំធានាថាសិស្សនឹងស្នាក់នៅជាមួយអ្នកផ្ដល់សេវាស្នាក់នៅតាមផ្ទះ នៅក្នុងផ្ទះសម្រាប់ការស្នាក់នៅ ពេញមួយរយៈពេលដែលសិស្សចូលរួមក្នុងកម្មវិធីសិស្សអន្តរជាតិ នោះឡើយ។

### ការធានារ៉ាប់រង

###  អ្នកផ្ដល់សេវាស្នាក់នៅតាមផ្ទះ ត្រូវ៖

* (ប្រសិនបើអ្នកផ្ដល់សេវាស្នាក់នៅតាមផ្ទះ គឺជាម្ចាស់ផ្ទះនៃផ្ទះសម្រាប់ស្នាក់នៅ) ទទួលបាននិងរក្សាគោលនយោបាយធានារ៉ាប់រងដែលគ្របដណ្ដប់លើសំណង់និងវត្ថុសម្ភារៈខាងក្នុង ដែលរួមបញ្ចូលការធានារ៉ាប់រងចំពោះបណ្ដឹងទាមទារសំណងតាមផ្លូវច្បាប់មិនតិចជាង២០លានដុល្លារអូស្ត្រាលី ឬ
* (ប្រសិនបើអ្នកផ្ដល់សេវាស្នាក់នៅតាមផ្ទះ កំពុងជួលផ្ទះសម្រាប់ការស្នាក់នៅ) ទទួលបាននិងរក្សាគោលនយោបាយធានារ៉ាប់រងដែលគ្របដណ្ដប់លើវត្ថុសម្ភារៈខាងក្នុងផ្ទះ ដែលរួមបញ្ចូលការធានារ៉ាប់រងចំពោះបណ្ដឹងទាមទារសំណងតាមផ្លូវច្បាប់មិនតិចជាង២០លានដុល្លារអូស្ត្រាលី និង
* ផ្ដល់ជូនតំណាងសាលារៀននូវវិញ្ញាបនបត្របញ្ជាក់បច្ចុប្បន្នភាពនៃការធានារ៉ាប់រង ប្រសិនបើត្រូវស្នើសុំ។

កំណត់សម្គាល់៖ អ្នកផ្ដល់សេវាស្នាក់នៅតាមផ្ទះ គួរពិនិត្យមើលកាលវិភាគនៃគោលនយោបាយធានារ៉ាប់រងបច្ចុប្បន្នរបស់ពួកគេ (ដែលត្រូវផ្ដល់ជូនដោយក្រុមហ៊ុនធានារ៉ាប់រង)ដើម្បីបញ្ជាក់អំពីប្រភេទឬបរិមាណសំណងដែលត្រូវបានធានា។ ព័ត៌មានទូទៅអំពីគោលនយោបាយធានារ៉ាប់រង ក៏ត្រូវបង្ហាញនៅក្នុងតារាងព័ត៌មានពិតសំខាន់ៗ ដែលក្រុមហ៊ុនធានារ៉ាប់រងបានផ្ដល់ជូននៅពេលគោលនយោបាយធានារ៉ាប់រងត្រូវបានទិញឬបន្តឡើងវិញ​ ផងដែរ។

អ្នកផ្ដល់សេវាស្នាក់នៅតាមផ្ទះ ទទួលខុសត្រូវ៖

* ត្រួតពិនិត្យថាតើគោលនយោបាយធានារ៉ាប់រង គ្របដណ្ដប់អ្នកផ្ដល់សេវាស្នាក់នៅតាមផ្ទះ ចំពោះរបួសផ្ទាល់ខ្លួនចំពោះសិស្ស ខណៈដែលស្ថិតនៅក្រោមការថែទាំរបស់អ្នកផ្ដល់សេវាស្នាក់នៅតាមផ្ទះ ឬការខូចខាតដែលសិស្សអាចបង្កចំពោះទ្រព្យសម្បត្តិរបស់អ្នកផ្ដល់សេវាស្នាក់នៅតាមផ្ទះ ដែរឬទេ
* ប្រសិនបើគោលនយោបាយធានារ៉ាប់រងមានលក្ខណៈមិនច្បាស់លាស់ សូមពិភាក្សាអំពីហានិភ័យធានារ៉ាបរងរបស់អ្នកផ្ដល់សេវាស្នាក់នៅតាមផ្ទះជាមួយក្រុមហ៊ុនធានារ៉ាប់រងរបស់អ្នកផ្ដល់សេវាស្នាក់នៅតាមផ្ទះ ដើម្បីធានាថាអ្នកផ្ដល់សេវាស្នាក់នៅតាមផ្ទះ មានការគ្របដណ្ដប់ធានារ៉ាប់រងដែលត្រឹមត្រូវសម្រាប់កាលៈទេសៈហានិភ័យផ្ទាល់ខ្លួនរបស់អ្នកផ្ដល់សេវាស្នាក់នៅតាមផ្ទះ និង
* ប្រាប់តំណាងសាលារៀនឱ្យបានឆាប់រហ័សតាមដែលអាចធ្វើទៅបានអំពីការខូចខាតណាមួយដែលកើតឡើងចំពោះទ្រព្យសម្បត្តិរបស់អ្នកផ្ដល់សេវាស្នាក់នៅតាមផ្ទះ ដែលបង្កឡើង ឬត្រូវបានចោទប្រកាន់ថាត្រូវបង្កឡើងដោយសិស្ស។

### កិច្ចការពារ និងការរំដោះឱ្យរួចផុតពីការទទួលខុសត្រូវ

អ្នកផ្ដល់សេវាស្នាក់នៅតាមផ្ទះ រំដោះនិងការពារ ក្រុមប្រឹក្សាសាលារៀន (ដោយរួមទាំងបុគ្គលិក អ្នកម៉ៅការ អ្នកស្ម័គ្រចិត្ត និងភ្នាក់ងារ របស់ក្រុមប្រឹក្សាសាលារៀន) ឱ្យរួចផុតពីការទទួលខុសត្រូវចំពោះ បំណុល ការខាតបង់ សោហ៊ុយ និងថ្លៃចំណាយទាំងអស់ (ដោយរួមទាំងថ្លៃឈ្នួលផ្នែកច្បាប់ សោហ៊ុយចំណាយ និងការបង់ប្រាក់) (“ការទាមទារ”) ដែលកើតមកពីឬកើតឡើងដោយពាក់ព័ន្ធជាមួយការចូលរួមរបស់អ្នកផ្ដល់សេវាស្នាក់នៅតាមផ្ទះ ឬរបស់សិស្សនៅក្នុងកម្មវិធីសិស្សអន្តរជាតិ លើកលែងតែក្នុងករណីនៃការធ្វេសប្រហែសរបស់ក្រុមប្រឹក្សាសាលារៀនឬការមិនអនុវត្តកាតព្វកិច្ចដែលបង្កឱ្យមានឬនាំឱ្យមានការទាមទារ។

### ការគោរពអនុវត្តតាមច្បាប់ទាំងអស់

អ្នកផ្ដល់សេវាស្នាក់នៅតាមផ្ទះ ត្រូវគោរពអនុវត្តតាមច្បាប់ ស្តង់ដា ឬក្រមទាំងអស់ដែលពាក់ព័ន្ធនឹងកាតព្វកិច្ចរបស់អ្នកផ្ដល់សេវាស្នាក់នៅតាមផ្ទះ នៅក្រោមកិច្ចព្រមព្រៀងនេះ។

### គ្មានការតំណាងឬការពឹងផ្អែក

អ្នកផ្ដល់សេវាស្នាក់នៅតាមផ្ទះ ទទួលស្គាល់និងបញ្ជាក់ថាអ្នកផ្ដល់សេវាស្នាក់នៅតាមផ្ទះមិនមែនចុះកិច្ចព្រមព្រៀងនេះដោយពឹងផ្អែកលើការតំណាងឬការបញ្ចុះបញ្ចូលអូសទាញដទៃផ្សេងទៀតដោយឬក្នុងនាមសាលារៀនឬនាយកដ្ឋានអប់រំ (ផ្នែកអប់រំអន្តរជាតិ) នោះឡើយ លើកលែងតែតំណាងឬការបញ្ចុះបញ្ចូលអូសទាញទាំងនោះ ត្រូវបញ្ជាក់យ៉ាងច្បាស់នៅក្នុងកិច្ចព្រមព្រៀងនេះ។

### គ្មានទីភ្នាក់ងារ

អ្នកផ្ដល់សេវាស្នាក់នៅតាមផ្ទះ មិនត្រូវប្រព្រឹត្តក្នុងនាមខ្លួនឯងឬធ្វើជាតំណាងឱ្យខ្លួនឯង ដើម្បីក្លាយជាភ្នាក់ងាររបស់សាលារៀនឬនាយកដ្ឋានអប់រំ (ផ្នែកអប់រំអន្តរជាតិ)។ អ្នកផ្ដល់សេវាស្នាក់នៅតាមផ្ទះ មិនអាចសន្យាឬយល់ព្រមចំពោះអ្វីមួយក្នុងនាមសាលារៀនឬនាយកដ្ឋានអប់រំ (ផ្នែកអប់រំអន្តរជាតិ)នោះឡើយ។

### វិសោធនកម្ម

សាលារៀនអាចធ្វើវិសោធនកម្មព័ត៌មានលម្អិតនៃកិច្ចសន្យាឬលក្ខខណ្ឌទាំងនេះនៅពេលណាមួយបាន ប្រសិនបើតម្រូវដោយលក្ខខណ្ឌតម្រូវផ្នែកប្រតិបត្តិការរបស់សាលារៀន ឬការផ្លាស់ប្ដូររបស់ច្បាប់នានាឬគោលនយោបាយឬនីតិវិធីរបស់នាយកដ្ឋានអប់រំ (ផ្នែកអប់រំអន្តរជាតិ)។ សាលារៀននឹងជូនដំណឹងជាលាយលក្ខណ៍អក្សរដល់អ្នកផ្ដល់សេវាស្នាក់នៅតាមផ្ទះក្នុងរយៈពេលមិនតិចជាងមួយខែមុនពេលការផ្លាស់ប្ដូរនោះចូលជាធរមាន។

ប្រសិនបើអ្នកផ្ដល់សេវាស្នាក់នៅតាមផ្ទះ មិនឯកភាពចំពោះវិសោធនកម្មនោះ អ្នកផ្ដល់សេវាស្នាក់នៅតាមផ្ទះ អាចដកខ្លួនចេញពីកម្មវិធីសិស្សអន្តរជាតិ ដោយរំលាយកិច្ចព្រមព្រៀងនេះនៅមុនពេលវិសោធនកម្មចូលជាធរមាន។

### សមភាគី

សំណៅនៃកិច្ចព្រមព្រៀងនេះមួយច្បាប់ដូចគ្នាបេះបិទ នឹងត្រូវចុះហត្ថលេខាដាច់ដោយឡែកដោយភាគីនីមួយៗ ហើយសំណៅនៃកិច្ចព្រមព្រៀងនេះរួមគ្នាទាំងអស់ នឹងត្រូវចាត់ទុកថាជាឯកសារតែមួយ។

### ច្បាប់គ្រប់គ្រង

ច្បាប់នៃរដ្ឋវិកតូរីយ៉ា គ្រប់គ្រងលើកិច្ចព្រមព្រៀងនេះ។ ភាគីទាំងអស់ ព្រមព្រៀងឯកភាពថា តុលាការនៃរដ្ឋវិកតូរីយ៉ា នឹងមានយុត្តាធិការលើកិច្ចព្រមព្រៀងនេះ ដោយផាត់ចេញយុត្តាធិការដទៃផ្សេងទៀតទាំងអស់។

### កំណត់សម្គាល់ស្ដីពីការប្រមូលព័ត៌មានឯកជន

នាយកដ្ឋានអប់រំ (នាយកដ្ឋាន) ដោយរួមទាំងសាលារៀនពាក់ព័ន្ធ នឹងប្រមូលព័ត៌មានផ្ទាល់ខ្លួនរបស់អ្នកនៅពេលអ្នកដាក់ពាក្យស្នើសុំធ្វើជាអ្នកផ្ដល់សេវាស្នាក់នៅតាមផ្ទះ ក្នុងអំឡុងពេលទស្សនកិច្ចទៅកាន់ផ្ទះសម្រាប់ស្នាក់នៅ និងខណៈពេលដែលអ្នកត្រូវចុះឈ្មោះជាអ្នកផ្ដល់សេវាស្នាក់នៅតាមផ្ទះ។

នាយកដ្ឋាន នឹងប្រមូលអាសយដ្ឋានស្នាក់នៅ ព័ត៌មានលម្អិតសម្រាប់ការទំនាក់ទំនង ថ្ងៃខែឆ្នាំកំណើត ព័ត៌មានលម្អិតពាក់ព័ន្ធអំពីគ្រួសារ កំណត់ត្រាលទ្ធផលត្រួតពិនិត្យនៃការបំពេញការងារជាមួយកុមារ សម្រាប់សមាជិកគ្រួសារដែលមានអាយុលើស១៨ឆ្នាំ និងព័ត៌មាននៃវិទ្យាស្ថានបង្រៀនរបស់រដ្ឋវិកតូរីយ៉ា (ប្រសិនបើមាន) ព័ត៌មាននៃការសង្កេតអំពីផ្ទះរបស់អ្នក ដោយរួមទាំងរូបថតផ្ទះររបស់អ្នក និងសម្ភារៈបរិក្ខាររបស់ផ្ទះ ព្រមទាំងកំណត់ត្រានៃការប្រាស្រ័យទាក់ទងនិង/ឬបញ្ហាដែលត្រូវលើកឡើងប្រឆាំងអ្នកដោយសិស្សឬសាលារៀន។

#### ការប្រើប្រាស់ និងការបញ្ចេញព័ត៌មាន

នាយកដ្ឋានប្រមូលនិងប្រើប្រាស់ព័ត៌មាននេះសម្រាប់គោលបំណងដូចខាងក្រោម៖

* គ្រប់គ្រងចាត់ចែងការរៀបចំសេវាស្នាក់នៅតាមផ្ទះសម្រាប់កម្មវិធីសិស្សអន្តរជាតិឱ្យបានសមស្រប ដោយរួមទាំងការថែរក្សាកំណត់ត្រាសមស្រប
* ធានានូវសុវត្ថិភាព និងសុខុមាលភាពរបស់សិស្សអន្តរជាតិ
* គោរពអនុវត្តតាមច្បាប់គតិយុត្តិពាក់ព័ន្ធ ដោយរួមទាំងបទប្បញ្ញត្តិអន្តោប្រវេសន៍ឆ្នាំ១៩៩៤ ដែលត្រូវបានបង្កើតឡើងនៅក្រោមច្បាប់អន្តោ

ប្រវេសន៍ឆ្នាំ១៩៥៨ និងក្រមប្រតិបត្តិជាតិសម្រាប់អ្នកផ្ដល់សេវាអប់រំនិងបណ្ដុះបណ្ដាលដល់និស្សិតបរទេសឆ្នាំ២០១៨ (ក្រមជាតិ) សម្រាប់អនុម័តទីកន្លែងស្នាក់នៅ ជំនួយគាំទ្រ និងការរៀបចំសុខុមាលភាពទូទៅសម្រាប់សិស្សអន្តរជាតិ។

* រក្សាបញ្ជីអ្នកផ្ដល់សេវាស្នាក់នៅតាមផ្ទះដែលសាកសម/មិនសាកសម។

នាយកដ្ឋាន ក៏អាចប្រើប្រាស់ឬបញ្ចេញព័ត៌មានផ្ទាល់ខ្លួននេះ ក្នុងករណីដែលច្បាប់អនុញ្ញាតឬតម្រូវឬដោយមានការយល់ព្រមរបស់អ្នក។

#### សន្តិសុខ

ព័ត៌មានផ្ទាល់ខ្លួនរបស់អ្នកនឹងត្រូវរក្សាទុកដោយនាយកដ្ឋាន និងសាលារៀនដែលអ្នកបានចុះកិច្ចព្រមព្រៀងជាមួយក្នុងនាមជាអ្នកផ្ដល់សេវាស្នាក់នៅតាមផ្ទះ។ កំណត់ត្រារបស់អ្នក នឹងត្រូវរក្សាទុកដោយសុវត្ថិភាពនៅក្នុងប្រព័ន្ធរក្សាព័ត៌មានសិស្សអន្តរជាតិរបស់រដ្ឋវិកតូរីយ៉ា ដែលជាប្រព័ន្ធមួយដែលជាកម្មសិទ្ធិនិងប្រតិបត្តិការដោយនាយកដ្ឋាននិងមានទីតាំងនៅក្នុងរដ្ឋវិកតូរីយ៉ា។ ការចូលទៅកាន់ព័ត៌មានទាំងនោះ ត្រូវកំហិតត្រឹមតែបុគ្គលិកនៅក្នុងផ្នែកអប់រំអន្តរជាតិរបស់នាយកដ្ឋានតែប៉ុណ្ណោះ ដែលពួកគេគ្រប់គ្រងកម្មវិធីសិស្សអន្តរជាតិនៅតាមសាលារៀន និងនាយកសាលារៀន អ្នកសម្របសម្រួលសិស្សអន្តរជាតិ អ្នកសម្របសម្រួលការស្នាក់នៅតាមផ្ទះដែលមានសមត្ថកិច្ច និងបុគ្គលិកទំនាក់ទំនង២៤ម៉ោងក្នុងមួយថ្ងៃរបស់សាលារៀនដែលអ្នកបានចុះកិច្ចព្រមព្រៀងជាមួយ។ បុគ្គលិករបស់នាយកដ្ឋាននិងសាលារៀនទាំងអស់ ត្រូវគោរពអនុវត្តតាមក្រមប្រតិបត្តិសម្រាប់បុគ្គលិកវិស័យសាធារណៈរបស់រដ្ឋវិកតូរីយ៉ានិងគោលនយោបាយឯកជនភាពពាក់ព័ន្ធនានា។ សូមមើល [<https://www.education.vic.gov.au/Pages/privacy.aspx>]។

#### ការចូលទៅកាន់ព័ត៌មាន និងការកែតម្រូវ

អ្នកអាចស្នើសុំការចូលទៅកាន់ព័ត៌មានរបស់អ្នកនិង/ឬឲ្យធ្វើការកែតម្រូវព័ត៌មានអំពីអ្នក ដែលត្រូវរក្សាទុកដោយនាយកដ្ឋាន។ ការផ្ដល់ព័ត៌មានថ្មីៗផ្នែករដ្ឋបាលសាមញ្ញៗ អាចធ្វើទៅបានដោយទាក់ទងទៅកាន់សាលារៀនដោយផ្ទាល់។ ក្នុងករណីខ្លះ កិច្ចដំណើរការនៃសេរីភាពទទួលបានព័ត៌មាន គឺសាកសម ដែលអាចទទួលបានតាមរយៈអាសយដ្ឋានគេហទំព័ររបស់នាយកដ្ឋាន [link <https://www.vic.gov.au/freedom-information-requests-department-education>]។

សម្រាប់ព័ត៌មានបន្ថែមអំពីរបៀបគ្រប់គ្រងចាត់ចែងព័ត៌មានឯកជនភាពដោយនាយកដ្ឋាន សូមមើលគោលនយោបាយស្ដីពីឯកជនភាពរបស់នាយកដ្ឋាន [https://www.education.vic.gov.au/Pages/privacypolicy.aspx]។

## 9. និយមន័យ

និយមន័យដូចខាងក្រោម នឹងត្រូវប្រើប្រាស់នៅក្នុងកិច្ចព្រមព្រៀងនេះ៖

**កិច្ចព្រមព្រៀង** គឺជាកិច្ចព្រមព្រៀងស្ដីពីការទទួលខុសត្រូវសម្រាប់ការផ្ដល់សេវាស្នាក់នៅតាមផ្ទះ ដែលរួមបញ្ចូលលក្ខខណ្ឌទាំងនេះ ឧបសម្ព័ន្ធនានា និងព័ត៌មានលម្អិតនៃកិច្ចសន្យា។

**ប្រាក់តម្កល់ធានា** គឺជាបរិមាណទឹកប្រាក់តម្កល់សម្រាប់ការធានា ដែលត្រូវចែងនៅក្នុងចំណុចទី៨នៃព័ត៌មានលម្អិតនៃកិច្ចសន្យា។

**ច្បាប់ស្ដីពីសុវត្ថិភាពកុមារ** គឺជាច្បាប់ទាំងឡាយដែលពាក់ព័ន្ធតាមរបៀបណាមួយទៅនឹងសុវត្ថិភាពរបស់កុមារ ដោយរួមបញ្ចូលទាំងច្បាប់ស្ដីពីសុវត្ថិភាពនិងសុខុមាលភាពរបស់កុមារ ឆ្នាំ២០០៥ (រដ្ឋវិកតូរីយ៉ា)

**ឧប​ទ្ទវហេតុធ្ងន់ធ្ងរ** គឺជាព្រឹត្តិការណ៍រន្ធត់តក់ស្លុត ឬការគំរាមកំហែងដែលមានលក្ខណៈបែបនោះ (នៅក្នុងឬក្រៅប្រទេសអូស្ត្រាលី) ដែលបង្កឱ្យមានអារម្មណ៍ងតានតឹងធ្ងន់ធ្ងរ សេចក្ដីភ័យខ្លាច ឬរបួស។ ឧបទ្ទវហេតុធ្ងន់ធ្ងរអាចរួមបញ្ចូល តែមិនកំហិតត្រឹមតែ៖

* សិស្សបាត់ខ្លួន
* ការបំពានដោយពាក្យសម្ដីឬផ្លូវចិត្តធ្ងន់ធ្ងរ
* មរណភាព របួសធ្ងន់ធ្ងរ ឬការគំរាមកំហែងណាមួយដែលបណ្ដាលឱ្យមានករណីបែបនេះ
* គ្រោះមហន្តរាយធម្មជាតិ
* បញ្ហានានាដូចជា អំពើហិង្សាក្នុងគ្រួសារ ការបំពានរាងកាយ ការបំពានផ្លូវភេទ ឬការបំពានដទៃផ្សេងទៀត និង
* ព្រឹត្តិការណ៍ដែលមិនគំរាមកំហែដល់ជីវិតដទៃផ្សេងទៀត

**កាលបរិច្ឆេទចាប់ផ្ដើម** គឺជាកាលបរិច្ឆេទដែលអ្នកផ្ដល់សេវាស្នាក់នៅតាមផ្ទះ ចាប់ផ្ដើមផ្ដល់សេវាស្នាក់នៅតាមផ្ទះដល់សិស្ស នៅផ្ទះស្នាក់នៅដូចដែលត្រូវចែងនៅក្នុងចំណុចទី៥នៃព័ត៌មានលម្អិតនៃកិច្ចសន្យា។

**កាលបរិច្ឆេទបញ្ចប់ដែលត្រូវរំពឹងទុក** គឺជាកាលបរិច្ឆេទដែលអ្នកផ្ដល់សេវាស្នាក់នៅតាមផ្ទះ បញ្ចប់ការផ្ដល់សេវាស្នាក់នៅតាមផ្ទះដល់សិស្ស នៅផ្ទះស្នាក់នៅដូចដែលត្រូវចែងនៅក្នុងចំណុចទី៥នៃព័ត៌មានលម្អិតនៃកិច្ចសន្យា។

**លក្ខខណ្ឌ** គឺជាលក្ខខណ្ឌនៃសេវាស្នាក់នៅតាមផ្ទះទាំងនេះ។

**នាយកដ្ឋានអប់រំ** គឺជាផ្នែកអប់រំអន្តរជាតិនៅក្នុងនាយកដ្ឋានអប់រំដែលគ្រប់គ្រងកម្មវិធីសិស្សអន្តរជាតិនៅក្នុងសាលារៀនរដ្ឋនៅក្នុងរដ្ឋវិកតូរីយ៉ា ដោយរួមទាំងកម្មវិធីស្នាក់នៅតាមផ្ទះ។ ផ្នែកអប់រំអន្តរជាតិមិនមែនជាអង្គភាពដាច់ដោយឡែករបស់នាយកដ្ឋានអប់រំនោះឡើយ នាយកដ្ឋាន អប់រំគឺជាអ្នកផ្ដល់សេវាដែលត្រូវបានចុះឈ្មោះក្នុងបញ្ជីស្ថាប័ននិងវគ្គសិក្សាសម្រាប់សិស្សបរទេសនៅក្នុងប្រទេសអូស្ត្រាលី។

**ថ្លៃឈ្នួល** គឺជាថ្លៃឈ្នួលដែលត្រូវបង់ជូនអ្នកផ្ដល់សេវាស្នាក់នៅតាមផ្ទះ សម្រាប់ការផ្ដល់សេវាស្នាក់នៅតាមផ្ទះ​ដូចដែលត្រូវចែងនៅក្នុងចំណុចទី៤នៃព័ត៌មានលម្អិតនៃកិច្ចសន្យា។

**ការស្នាក់នៅតាមផ្ទះ** គឺជាទីកន្លែងស្នាក់នៅដែលផ្ដល់ដោយអ្នកផ្ដល់សេវាស្នាក់នៅតាមផ្ទះជូនដល់សិស្សនៅអាសយដ្ឋានដែលត្រូវបានចែងនៅក្នុងចំណុចទី១នៃព័ត៌មានលម្អិតនៃកិច្ចសន្យា។

**រយៈពេលស្នាក់នៅតាមផ្ទះ** គឺជារយៈពេលដែលអ្នកផ្ដល់សេវាស្នាក់នៅតាមផ្ទះនឹងផ្ដល់សេវាស្នាក់នៅតាមផ្ទះជូនដល់សិស្ស ដែលចាប់ផ្ដើមនៅកាលបរិច្ឆេទចាប់ផ្ដើមនិងចប់នៅកាលបរិច្ឆេទបញ្ចប់ដែលត្រូវរំពឹងទុក។

**អ្នកផ្ដល់សេវាស្នាក់នៅតាមផ្ទះ** គឺជាគ្រួសារ ឬគូស្រករ ឬបុគ្គលនៅលីវ ដែលផ្ដល់សេវាស្នាក់នៅតាមផ្ទះជូនដល់សិស្សនិងត្រូវបង្ហាញឈ្មោះនៅក្នុងចំណុចទី១នៃព័ត៌មានលម្អិតនៃកិច្ចសន្យា។

**សេវាស្នាក់នៅតាមផ្ទះ** គឺជាសេវាដែលត្រូវបានចែងនៅក្នុងចំណុចទី១នៃព័ត៌មានលម្អិតនៃកិច្ចសន្យា។

**ច្បាប់** គឺជាច្បាប់ជាធរមាននៅក្នុងរដ្ឋវិកតូរីយ៉ានិងប្រទេសអូស្ត្រាលី ដោយរួមទាំងច្បាប់Common Law និងបទដ្ឋានគតិយុត្តិ។

**អ្នកស្នាក់នៅ** គឺជាមនុស្សដែលរស់នៅក្នុងផ្ទះសម្រាប់សិស្សស្នាក់នៅ ជាអចិន្ត្រៃយ៍ឬក្នុងរយៈពេលវែងដែលមានរយៈពេល៣០ថ្ងៃឬច្រើនជាងនេះ ក្នុងមួយឆ្នាំ។ អ្នកស្នាក់នៅ រួមបញ្ចូលមនុស្សដែលស្នាក់នៅក្នុងរយៈពេលខ្លីញឹកញាប់នៅក្នុងផ្ទះសម្រាប់សិស្សស្នាក់នៅ ក្នុងរយៈពេលវែង ជាឧទាហរណ៍ ការស្នាក់នៅមួយយប់រៀងរាល់សប្ដាហ៍នៅក្នុងផ្ទះសម្រាប់សិស្សស្នាក់នៅ ក្នុងរយៈពេលមួយឆ្នាំ។

**សាលារៀន** គឺជាសាលារៀននិងរួមបញ្ចូលក្រុមប្រឹក្សាសាលារៀនដែលតំណាងសាលានោះ។

**សិស្ស** គឺជាសិស្សអន្តរជាតិដែលកំពុងចូលរួមក្នុងកម្មវិធីសិស្សអន្តរជាតិដែលស្ថិតនៅក្រោមទិដ្ឋាការសិស្សសាលាលេខ៥០០ ដែលទទួលបានការបញ្ជាក់អំពីទីកន្លែងស្នាក់នៅសមស្របនិងលិខិតសុខមាលភាព និងដែលត្រូវបង្ហាញឈ្មោះនៅក្នុងផ្នែក ខ នៃព័ត៌មានលម្អិតនៃ កិច្ចសន្យា។

**ការត្រួតពិនិត្យការបំពេញការងារជាមួយកុមារ** គឺជា​ការត្រួតពិនិត្យការបំពេញការងារជាមួយកុមារដែលអនុលោមតាមច្បាប់ស្ដីពីការបំពេញការងារជាមួយកុមារឆ្នាំ២០០៥ (រដ្ឋវិកតូរីយ៉ា)។